ދެ ރައީސުންނަށް ދިން ހަމަލާ: ފެނުނީ ތަފާތު ދެ މަންޒަރު – My WordPress\nދެ ރައީސުންނަށް ދިން ހަމަލާ: ފެނުނީ ތަފާތު ދެ މަންޒަރު\nއަޅުގަނޑު ހަނދާނަށް އަންނަނީ މީގެ ހަ އަހަރު ކުރިއެވެ.\nއޭރުވެސް ނޫސްވެރިޔަކީމެވެ. ނިއުސްރޫމްގައި މަސައްކަތުގައި އުޅެނިކޮށް، އޭރުގެ ރައީސުލްޖުމްހޫރިއްޔާ، އަބްދުﷲ ޔާމީން އަބްދުލްގައްޔޫމް ދަތުރުފުޅު ކުރައްވަމުން ގެންދެވި ފިނިފެންމާ ލޯންޗުކޮޅުގައި އެއްޗެއް ގޮއްވާލައިފި ކަމަށް ބުނެ، އެ މަންޒަރު ފެނުނު ކެމަރާމަން، ރޮމުން ހަޅޭލަވަމުން އައިސް ހާސްކަމުގައި ހުރެ، އަޅުގަނޑުމެންނަށް ކަންވީ ގޮތް ކިޔައިދިން ދުވަސް މިއަދުވެސް، އިއްޔެވީ ކަމެއްހެން ހަނދާން އެބަހުއްޓެވެ.\nހައްޖުގެ އަޅުކަން އަދާކުރެއްވުމަށް ފަހު، އެނބުރި ވަޑައިގަންނަވަނިކޮށް، ރައީސް އަބްދުﷲ ޔާމީނާއި އެމަނިކުފާނުގެ އަނބިކަނބަލުން ފާތުމަތު އިބްރާހިމް ދަތުރުކުރެއްވި ލޯންޗުކޮޅުގައި އެއްޗެއް ގޮއްވާލީ 2015 ވަނަ އަހަރުގެ ސެޕްޓެމްބަރު މަހުގެ ފަހުކޮޅުގައެވެ.\nއެ ހަމަލާއިން ރައީސް ޔާމީން ސަލާމަތްވެވަޑައިގެންނެވިއިރު، މެޑަމް ފާތުންއަށް އަނިޔާތަކެއް ލިބިވަޑައިގެންނެވިއެވެ.\nބިރުވެރި ދުވަހެކެވެ. ނުރައްކަލުގެ އިހްސާސް ކުރެވުނެވެ. އެހެނީ، ގައުމުގެ ވެރިމީހާގެ ސަލާމަތަށް ނުރައްކާ ކުރުމަކީ ގައުމީ ސަލާމަތަށްވެސް ނުރައްކާ ކުރުން ކަމުގައިވާތީއެވެ.\nކޮންމެއަކަސް، އެދުވަހުގެ ހާދިސާއިން ތަޖުރިބާ ކުރެވުނު ކަމަކީ، ބައެއްގެ މަލާމަތާއި ފުރައްސާރަ އަކީ ކޮންމެ ފަދަ ކަމެއްގެ ތެރެއިންވެސް، ކުރިމަތި ކުރުވާފާނެ ކަންކަން ކަމެވެ.\nރައީސުލްޖުމްހޫރިއްޔާގެ ހަށިކޮޅަށް ގެއްލުން ދޭން ބަޔަކު މަސައްކަތް ކުރި ކަމަށް ހަދައި، ކުޅުއްވި ޑްރާމާއެއްގެ ގޮތުގައި މުޅި ހާދިސާ ސިފަކޮށް، ރައްޔިތުންނަށް އޮޅުވައިލުމަށް މަސައްކަތް ކުރި މަންޒަރު އެދުވަހު ފެނިގެން ދިޔައެވެ.\nމިއަދު އަނެއްކާވެސް މާޒީ އިޔާދަވެ، އެފަދަ ހާދިސާއެއް ތަކުރާރުވީއެވެ. ރައީސްކަން ކުރެއްވި ބޭފުޅަކަށް ހަމަލާދީ، ފުރާނަ ދުއްވާލުމަށް މަސައްކަތް ކުރީއެވެ. ހިތާމަވެރިއެވެ. ބިރުވެރިއެވެ.\nއޭރު މިފަދަ ހާދިސާއެއް ހިނގުމުން، ހަޖޫ ޖަހައި މަލާމާތް ކުރި މީހުން މިއަދު ނިކަން ސީރިއަސްވެގެން އުޅޭތީ ފެނެއެވެ. ބިރުން ގޮސް، ހަރުކަށި ފިކުރާއި، އައިއެސް ފަދަ ޖަމާއަތްތަކުގެ ވާހަކަވެސް ދައްކަން ފަށައިފިއެވެ.\nއަޅުގަނޑު ފަހަރުގައިވެސް މިދަންނަވަނީ، ރައީސް ނަޝީދު "ސްޓަންޓް" ޖެއްސެވިއެކޭ ނޫނެވެ. މާޒީ އިޔާދަ ވުމުން، ފެންނަ މަންޒަަރު ތަފާތު ވާހަަކައެވެ. އޭރު އިދިކޮޅުގައި ތިބި މީހުން އެކަން ސިޔާސީ ކުރިނަމަވެސް، މިއަދު އެކަން ބަދަލުވެއްޖެއެވެ.\nސަރުކާރުގެ ވާދަވެރިން ރައީސް ނަޝީދަށް ހަޖޫ ޖެއްސެވުމުގެ ބަދަލުގައި، ހަމަލާ ކުށްވެރި ކުރައްވައި، ކުރެއްވީ ހެޔޮ ދުއާއެވެ. ދެ ރައީސުންނަށް ކުރިމަތިވި ހަމަލާއިން، ފެނިގެން މިދިޔައީ ތަފާތު ދެ މަންޒަރެކެވެ.


Quruan Kiyevumuge Qaumee Mubaarai Fashaifi. | Dhiislam\nކީރިތި ޤުރުއާން ކިޔެވުމުގެ ޤައުމީ މުބާރާތް މިއަދު ފަށައިފިއެވެ.\nއިސްލާމިކް މިނިސްޓްރީން ވިދާޅުވީ ވާރޗުއަލްކޮށް ބާއްވާ މުބާރާތުގެ ފުރަތަމަ ބުރު އޮންނާނީ މިއަދުން ފެށިގެން މި މަހުގެ 28ވަނަ ދުވަހުގެ ގެ ނިޔަލަށް ކަމަށެވެ. ފައިނަލް ބުރު ކުރިއަށް ދާނީ އަންނަ މަހުގެ 13ވަނަ ދުވަހުން17 ވަނަ ދުވަހާއި ހަމައަށެވެ..\nމި މުބާރާތުގައި ބައިވެރިވެވޭނީ އެ މިނިސްޓްރީގެ ވެބްސައިޓުގައި އާއްމުކޮށްފައިވާ ޕޯޓަލް މެދުވެރިކޮށް ރަޖިސްޓްރީވެގެންނެވެ. އެއަށްފަހު އޮޑިޝަން ބުރަށް ހުށަހަޅާ ވީޑިއޯގެ މަންޒަރާއި ކިޔެވުމުގެ އަޑު ސާފުވާންޖެހޭނެ ކަމަށާއި އެހެން ނޫނީ އެ ކިޔެވުމެއް ޑިސްކޮލިފައި ކުރާނެ ކަމަށް އުސޫލުގައިވެ އެވެ.\n8 އުމުރުފުރައަކަށް ބަހާލައިގެން ކުރިއަށް ގެންދާ މިމުބާރާތުގައި ބައިވެރިވެވޭނީ މުބާރާތުގައި ހިމެނޭ ދެ ކެޓަގަރީގެ ތެރެއިން ކޮންމެވެސް އެއް ކެޓަގަރީއެއްގައެވެ. އެއީ ދިގު ރާގަށް ކިޔެވުމާއި ކުރު ރާގަށް ކިޔެވުމުގެ ކެޓަގަރީ އެވެ.\nކިޔަވާ ބައިގެ ދިގުމިން 10 ފޮޅުވަތަށް ވުރެ ދިގުވާން ޖެހޭނެކަމަށް މިކަމާއި ގުޅިގެން އެކުލަވައިލައިފައިވާ އުސޫލުގައިވެއެވެ.\nޤުރުއާން މުބާރާތުގެ ފައިނަލް ބުރަށް ހޮވާނީ 80 ޕަސެންޓަށް ވުރެ މަތިން މާކްސް ލިބޭ ބައިވެރިންނެވެ. ފައިނަލް ބުރަށް ހޮވާނީ ކޮންމެ އުމުރުފުރާއަކުން ވެސް ދެ ޖިންސު ވަކިން އަދި ކޮންމެ ކެޓަގަރީއަކުން މަތިން މާކްސް ހޯދާފައިވާ ބައިވެރިންގެ ތެރެއިން 25 ބައިވެރިންނެވެ..\nމި މުބާރާތް އިފްތިތާޙް ކުރުމަށް އިސްލާމީ މަރުކަޒުގައި ބޭއްވި ރަސްމިއްޔާތު ޝަރަފުވެރިކޮށްދެއްވައި ނައިބު ރައީސް ފައިސަލް ނަސީމް ވިދާޅުވީ ޤުރުއާން މުބާރާތް ވާރޗުއަލްކޮށް ބޭއްވުމުން، ކޮވިޑް-19 ކުރިމަތިވެފައިވާ މި ޙާލަތުގައި ރާއްޖޭގެ ގިނަ ބަޔަކަށް ބައިވެރިވުމުގެ ފުރުސަތު ފަހިވެގެން ދާނެ ކަމަށެވެ.\nޤުރުއާނަށް ލޯބިކުރާ، އޭގައި އަންގާފައިވާ ގޮތަށް ޢަމަލުތައް ބައްޓަންކޮށް އެކަކު އަނެކަކަށް ހެޔޮކޮށް ހިތުމަށް އެމަނިކުފާނުގެ ވާހަކަފުޅުގައި ގޮވާލައިލެއްވިއެވެ.\nސަރުކާރުން މަސައްކަތްކުރަނީ ދިވެހި ޅަދަރީން ތަރުބިއްޔަތުކުރުމުގައި ވެސް ދީނީ ކަންކަމަށް އަހުލުވެރިކޮށް ދީން ދެކެ ލޯބިވާ ބަޔަކަށް ހެދުމަށް ކަމަށް އެމަނިކުފާނު ވިދާޅުވިއެވެ.


ރައީސުލްޖުމްހޫރިއްޔާ މަސީގެ އިސްވެރިންނާ ބައްދަލުކުރައްވައި މަޝްވަރާކުރައްވައިފި - The President's Office\nރައީސުލްޖުމްހޫރިއްޔާ މަސީގެ އިސްވެރިންނާ ބައްދަލުކުރައްވައި މަޝްވަރާކުރައްވައިފި\n4 ނޮވެންބަރު 2019، ރިފަރެންސް: 2019-871\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މޯލްޑިވްސް ނެޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (މަސީ)ގެ އިސްވެރިންނާ ބައްދަލުކުރައްވައި މަޝްވަރާކުރައްވައިފިއެވެ. މި ބައްދަލުކުރެއްވުން އޮތީ މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި، މަސީގެ އިސްވެރިން ވަނީ އިމާރާތްކުރުމުގެ ދާއިރާއާ ޖުމްލަ ގޮތެއްގައި މަސައްކަތްތެރިންގެ ހުރި ބައެއް ކަންބޮޑުވުންތައް ރައީސުލްޖުމްހޫރިއްޔާއާ ޙިއްޞާކުރައްވާފައެވެ. އެގޮތުން ރާއްޖޭގައި ހަރަކާތްތެރިވާ ބޭރުގެ ބައެއް ކޮންޓްރެކްޓަރުން، މަސައްކަތްކުރުމާބެހޭ ޤަވާޢިދާއި އުސޫލުތަކާއި ޚިލާފަށް ހަރަކާތްތެރިވަމުންދާތީ އެކަމުގެ ކަންބޮޑުވުން މަސީގެ އިސްވެރިން ރައީސުލްޖުމްހޫރިއްޔާއާ ޙިއްޞާކުރެއްވިއެވެ. މީގެ އިތުރުން ބައެއް ދާއިރާތަކާއި ގުޅޭ މުހިންމު ޤަވާޢިދުތައް އަދިވެސް ހެދިފައި ނެތުމުން އެކަމުގެ ފައިދާ ބޭރުގެ ބައެއް ފަރާތްތަކަށް ލިބޭގޮތަށް އޮތުމުގެ ކަންބޮޑުވުން ވެސް މަސީގެ ވެރިން ފާޅުކުރެއްވިއެވެ.\nމިހާރު ހުރި ބައެއް ޤަވާޢިދުތައްވެސް މިހާރު ހުރިގޮތުން މި ސިނާޢަތުގައި މަސައްކަތްކުރާ ފަރާތްތަކަށް ކުރިމަތިވާ ދަތިތަކާބެހޭ މައުލޫމާތު މަސީގެ އިސްވެރިން ރައީސުލްޖުމްހޫރިއްޔާއާ ޙިއްޞާކުރެއްވިއެވެ. މީގެ އިތުރުންވެސް ކުދި އަދި މެދުފަންތީގެ ކުންފުނިތަކަށް ޕްރޮޖެކްޓްތައް ލިބުމުގައި މިހާރު ހުރި ދަތިތައް ފާހަގަކުރައްވައި އެކަމަށް ފަހިގޮތްތަކެއް ހަމަޖައްސަވައިދެއްވުމަށް ވެސް މަސީގެ އިސްވެރިން ރައީސުލްޖުމްހޫރިއްޔާއަށް ހުށަހެޅުއްވިއެވެ.\nމަސީގެ އިސްވެރިން ރައީސުމްޖުމްހޫރިއްޔާއާއެކު ބޭއްވެވި މި ބައްދަލުވުމުގައި އެ ޖަމުޢިއްޔާގެ އިސްވެރިން ވަނީ މަސައްކަތްތެރިންގެ ކަންކަން ހަރުދަނާ ކުރުމަށް ސަރުކާރުން ކުރިޔަށްގެންދަވާ ބައެއް ކަންކަމުގައި މަސީގެ ޚިޔާލުހުރިގޮތް ރައީސުލްޖުމްހޫރިއްޔާއާ ޙިއްޞާކުރައްވާފައެވެ. މީގެ އިތުރުން މަސީގެ އިސްވެރިންވަނީ އަންނަ އަހަރަށް ދަޢުލަތުން އެކުލަވާލައްވާފައިވާ ބަޖެޓުގައި ގިނަ ޢަދަދަކަށް އުމުރާނީ ތަރައްޤީގެ މަޝްރޫޢުތައް ހިމެނިފައިވާތީ އެއީ އިމާރާތްކުރުމުގެ ސިނާޢަތަށް އެދެވޭ ކުރިއެރުންތަކެއް ގެނެސްދޭނެ ރަނގަޅު ބަދަލެއްގެ ގޮތުގައި ފާހަގަ ކުރައްވައިފައެވެ.\nމި ބައްދަލުވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި މަސީގެ ކަންބޮޑުވުންތަކާއި ހުށަހެޅުއްވި ކަންކަމުގައި ސަރުކާރުގެ ކަމާބެހޭ ފަރާތްތަކާ މަޝްވަރާކުރައްވައިގެން ރަނގަޅު ބަދަލުތަކެއް ގެނެއުމަށް މަސައްކަތްކޮށްދެއްވާނެކަމުގައި ވިދާޅުވިއެވެ.\nމަސީއަކީ އިމާރާތްކުރުމުގެ ދާއިރާގެ ކުންފުނިތައް ތަމްޞީލުކުރާ ޖަމުޢިއްޔާއެކެވެ. މަސީގައި 384 މެންބަރުން ހިމެނޭއިރު އޭގެ ތެރެއިން ގިނަ ކުންފުނިތަކަކީ ކުދި ނުވަތަ މެދުފަންތީގެ ކުންފުނިތަކެވެ.


Mauritius ge boduvazeerah raees ge siteefulheh | Mihaaru\nTuesday June 02, 2020\nރައީސް އިބްރާހީމް މުހައްމަދު ސޯލިހުގެ ސިޓީފުޅު ފޮރިން މިނިސްޓަރު އަބްދުﷲ ޝާހިދު މޮރިޝަސްގެ ބޮޑުވަޒީރު ޕްރަވިންދު ޖަގްނައުތާ ހަވާލުކުރައްވަނީ.\nމޮރިޝަސްގެ ބޮޑުވަޒީރަށް ރައީސްގެ ސިޓީފުޅެއް\n16 ޖުލައި 2019 - 10:047comments\nއިންޑިއަން އޯޝަން އައިލެންޑް ގޭމްސް ރާއްޖޭގައި ބޭއްވުމަށް ތާއީދު ހޯދުމަށް ފޮރިން މިނިސްޓަރު އަބްދުﷲ ޝާހިދު ކުރައްވާ ދަތުރުގައި، މޮރިޝަސް އަށް ވަޑައިގެން އެ ގައުމުގެ ބޮޑުވަޒީރު ޕްރަވިންދު ޖަގްނައުތުއާ ބައްދަލުކުރައްވައި ރައީސް އިބްރާހިމް މުހައްމަދު ސޯލިހްގެ ސިޓީފުޅެއް އަރުއްވައިފި އެވެ.\nޝާހިދާއި ޔޫތު މިނިސްޓަރު އަހްމަދު މަހުލޫފް މޮރިޝަސް އަށް ވަޑައިގަތީ 2023 ވަނަ އަހަރުގެ އިންޑިއަން އޯޝަން އައިލެންޑް ގޭމްސް ރާއްޖޭގައި ބޭއްވުމަށް ތާއީދު ހޯދުމަށް ކުރައްވާ މަސައްކަތުގަ އެވެ. ޝާހިދާއި ޖަގްނައުތު ބޭއްވެވި ބައްދަލުވުމުގައި މަހުލޫފު ވެސް ބައިވެރިވަޑައިގެންފި އެވެ.\nބައްދަލުވުމަށް ފަހު މީޑިއާ ވާހަކަ ދައްކަވަމުން ޝާހިދު ވިދާޅުވީ އިންޑިއަން އޯޝަން އައިލެންޑް ގޭމްސްގައި ރާއްޖޭން މިހާތަނަށް 10 ފަހަރު ބައިވެރިވެފައިވާ ކަމަށާއި ދިވެހި އެތުލީޓުންނަށް މި ސަރަހައްދުގެ ގައުމުތަކުން ދިން މެހުމާންދާރީ އަނބުރާ ދޭން ރާއްޖޭން ބޭނުންވާ ކަމަށެވެ.\nރާއްޖެ އާއި މޮރިޝަސްއާ ދެމެދުގައި އޮތް ޒަމާންވީ ގުޅުން އެކި ދާއިރާތަކުން އިތުރަށް ބަދަހިކުރުމަށް ވެސް ދެބޭފުޅުން މި ބައްދަލުކުރެއްވުމުގައި މަޝްވަރާކުރެއްވި އެވެ.\nއިންޑިއަން އޯޝަން އައިލެންޑް ގޭމްސް 2023 ވަނަ އަހަރު ރާއްޖޭގައި ބާއްވަން ތާއީދު ހޯއްދަވަން ޝާހިދާއި މަހްލޫފު ގެންދަވަނީ ގައުމުތަކުގެ ވެރިންނާ ބައްދަލުކުރައްވައި މަޝްވަރާކުރައްވަމުންނެވެ.\nއިތުރު ލިޔުންތައް މޮރިޝަސް އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-މޮރިޝަސް\n1 year ago 44\nމޮރިޝަސްއާ ދެކޮޅު ވޯޓަށް މާފަށް އެދެންޖެހޭނެ: ޕީޕީއެމް\nވޯޓު ނުދިނީ ކަނޑުގެ ސަރަހައްދުން ބައެއް ގެއްލިދާނެތީ\nޕީއެސް5ދައްކައިލުން އަންނަ މަހުގެ4ގައި\nޖޯޖް ފްލޮއިޑުގެ ހަޔާތުގެ އެންމެ ފަހު 30 މިނިޓް\nކަރަންޓީނަށް އަމިއްލަ އިމާރާތްތައް ނެގޭ ގޮތް ހަދައިފި\n9 hours ago 21\nފުލުހުންގެ ތަރުޖަމާނުގެ މަގާމުން އިޒްމިއާ ވަކިކޮށްފި


ހަޒާޑްގެ ފުރަތަމަ މެޗުން ރެއާލް ބަލިވެއްޖެ | Jazeera\tހަޒާޑްގެ ފުރަތަމަ މެޗުން ރެއާލް ބަލިވެއްޖެ - Jazeera\nހަޒާޑްގެ ފުރަތަމަ މެޗުން ރެއާލް ބަލިވެއްޖެ\nމުޙައްމަދު ޤާސިމް July 21, 2019 70 views0\nދާދިފަހުން ޗެލްސީ އިން ރެއާލް މެޑްރިޑަށް ބަދަލުވި އެޑެން ހަޒާޑް އެ ޓީމަށް ކުޅެދިން ފުރަތަމަ މެޗުގައި މިހާރު ކުރިއަށްދާ އިންޓަނޭޝަނަލް ޗެމްޕިއަންސް ކަޕްގައި ބަޔާން މިއުނިކް އަތުން 3-1 އިން ބަލިވެއްޖެއެވެ.\nއެމެރިކާގެ ހިއުސްޓަންގައި ކުޅުނު މި މެޗަށް ދެ ޓީމުން ވެސް ފުރަތަމަ އެގާރައިގައި ހިމެނޭ ގިނަ ކުޅުންތެރިންތަކެއް ކުޅެން ނެރެފައިވާއިރު، މެޗުގެ 15 ވަނަ މިނެޓުގައި ބަޔާން އަށް ލީޑްނަގައިދިނީ ކޮރެންޓިން ޓޮލީސޯ އެވެ.\nމެޗުގެ ފުރަތަމަ ހާފު 1-0 އިން ބަޔާން ކުރީގައިއޮވެގެން ނިންމާލިއިރު، ދެވަނަ ހާފުގެ ފުރަތަމަ 30 މިނެޓުގެތެރޭގައި އެ ޓީމުން ވަނީ އިތުރު ދެ ލަނޑުޖަހައި ތިން ލަނޑުގެ ލީޑެއް ނަގާފައެވެ. އެގޮތުން، މެޗުގެ 67 ވަނަ މިނެޓުގައި ބަޔާންގެ ދެވަނަ ލަނޑު، ރޮބަޓް ލެވަންޑޯސްކީ ޖަހައިދިންއިރު އޭގެ ދެ މިނެޓުފަހުން ރެއާލްގެ ކުޅުންތެރިންނަށް ހެދުނު ގޯހެއްގެ ފައިދާނަގައި ސާޖް ނެބްރީ ވަނީ ނަތީޖާ 3-0 އަށް ބަދަލުކޮށްލާފައެވެ.\nމި މެޗުގައި ރެއާލުން ޖެހި ހަމައެކަނި ލަނޑު، މެޗު ނިމެން ހަ މިނެޓަށްވެފައިވަނިކޮށް ލިބުނު ހިލޭޖެހުމަކުން ކާމިޔާބުކޮށްދިނީ މި ފަހަރުގެ ޓްރާންސްފާ ބާޒާރުގައި އެ ޓީމާ ގުޅުނު ބްރެޒިލްގެ ޒުވާން ކުޅުންތެރިޔާ ރޮޑްރީގޯ އެވެ. މިއީ ރޮޑްރީގޯ އަށް ބަޔާންގެ ގޯލްކީޕަރު ސްވެން އުލްރިއޭ ކުރި ފައުލަކަށް ރެފްރީ ދިން ހިލޭޖެހުމެކެވެ. މި ހާދިސާއާ ގުޅިގެން ރެފްރީ ވަނީ އުލްރިއޭ އަށް ރަތްކާޑު ދައްކާ ދަނޑުން ފޮނުވާލާފައެވެ.\nމި މުބާރާތުގައި ކުޅެވުނު އެހެން މެޗުތަކުގެ ނަތީޖާއަށް ބަލާއިރު، ފިއޮރެންޓީނާ އަތުން 3-0 އިން އާސެނަލް މޮޅުވިއިރު، މެންޗެސްޓާ ޔުނައިޓެޑް ވަނީ 1-0 ގެ ނަތީޖާއަކުން އިންޓަ މިލާން ބަލިކޮށްފައެވެ. ފިއޮރެންޓީނާ ކޮޅަށް އާސެނަލުން ކާމިޔާބުކުރި ތިން ގޯލްގެ ތެރެއިން ދެލަނޑުޖަހައިދިނީ އެޑީ އެންކެޓިއާ އެވެ. އަނެއް ލަނޑުޖަހައިދިނީ ޖޯސެފް ވިލޮކް އެވެ. އިންޓައާ ދެކޮޅަށް ޔުނައިޓެޑް ކުޅުނު މެޗުގެ ހަމައެކަނި ލަނޑުޖަހައިދިނީ އުމުރުން 17 އަހަރުގެ މޭސަން ގްރީންވުޑް އެވެ.\nމީގެއިތުރުން، އިއްޔެ ކުޅެވުނު ޕްރިމިއާ ލީގުގެ އޭޝިއާ ޓްރޮފީ މުބާރާތުގެ ފައިނަލްގައި ވުލްވަހެމްޕްޓަން ވޮންޑަރާސް ވަނީ ޕެނަލްޓީޖަހައިގެން 3-2 އިން މެންޗެސްޓާ ސިޓީ ބަލިކޮށްފައެވެ


ރޮހިންގްޔާގެ މުސްލިމުންނަށް އެހީވުމަށް ބަރުމާގެ ސަރުކާރަށް އެމެރިކާގެ މުސްލިމުން ޖަމާޢަތަކުން ގޮވާލައިފި | Dhiislam | Dhiislam\nރޮހިންގްޔާގެ މުސްލިމުންނަށް އެހީވުމަށް ބަރުމާގެ ސަރުކާރަށް އެމެރިކާގެ މުސްލިމުން ޖަމާޢަތަކުން ގޮވާލައިފި\nއަޙްމަދު ނިޝްވާން އޯގަސްޓް 4, 2012\nބަރުމާގެ ބުދިސްޓުންނާއި އަދި ސަލާމަތީ ބާރުތަކުން އެޤައުމުގެ ރޮހިންގްޔާ ދަރިކޮޅުގެ މުސްލިމުންނަށް ދެމުން އަންނަ އަނިޔާތަކުން އެމުސްލިމުންތައް ސަލާމަތްކުރުމަށް ބަރުމާގެ ސަރުކާރަށް އެމެރިކާގެ މުސްލިމު ޖަމާޢަތަކުން ގޮވާލައިފިއެވެ.\n"ތިޔަ ސަރުކާރުގެ ސަލާމަތީ ބާރުތަކުން ހިންގަމުން އަންނަ އިންސާނީ ޙައްޤުތަކާއި ޚިލާފު ލާއިންސާނީ ޢަމަލުތައް ހުއްޓުވުމަށް ވަގުތުން ވަގުތަށް ފިޔަވަޅު އެޅުއްވުމަށް އަޅުގަނޑުމެން ގޮވާލަމެވެ. އަދި އަނިޔާ ލިބެމުން އަންނަ ފަރާތްތަކަށް އެހީތެރިކަން ފޯރުކޮށްދިނުމަށް މަސައްކަތްކުރަމުން އަންނަ ރިލީފް އޯރގަނައިޒޭޝަންތަކަށް އެފުރުސަތުދެއްވުމަށް މިދަނޑިވަޅުގައި ގޮވާލަމެވެ،" ބަރުމާގެ ރައީސްއަށް އެޑްރެސްކުރައްވައި ކައުންސިލް އޮން އެމެރިކަން ރިލޭޝަންސް (ކެއަރ) އިން ފޮނުވާފައިވާ ސިޓީގައި އެޖަމާޢަތުގެ ނެޝަނަލް އެކްޒެކެޓިވް ޑިރެކްޓަރ ނިހާދް އަވާދް ގޮވާލެއްވިއެވެ.\n"ޤައުމުގައި ސުލްހަމަސަލަސްކަން ޤާއިމްކުރެވުނުހާ އަވަހަކަށް ބަރުމާގެ 1982ގެ ރަށްވެހިކަމުގެ ޤާނޫނު ވަގުތުން އިސްލާޙުކޮށް، ރޮހިންގްޔާ މުސްލިމުންގެ ކިބައިން ނިގުޅައިގަނެވިފައިވާ ހުރިހާ ޙައްޤެއް އެރައްޔިތުންނަށް ލިއްބައިދޭންޖެހޭނެއެވެ."\nބުދިސްޓުންތަކަކާއި ސަލާމަތީ ބާރުގެ ފަރާތްތަކާއި ގުޅިގެން ރޮހިންގްޔާގެ މުސްލިމުންނާއި ދެކޮޅަށްވަނީ ގިނަ ލޭއޮހޮރުވުންތަކެއް ހިންގައި މުސްލިމު ގިނަ އަންހެނުންގެ އިއްފަތްފޭރިގެންފައެވެ. އަދި މިޤަތުލުއާންމުގައި މަދުވެގެން 77 މީހުންމަރުވެފައިވާކަމަށާއި އަދި އެއްހާސްވަރަކަށް ގެ އަންދާލެވިފައިވާކަމަށް މަޢުލޫމާތު ލިބިފައިވެއެވެ.\n4 އޯގަސްޓް, 2012 | 1:39\nކޮބްތޫ ދުނިޔެ އިސްލާހުކޮށް އަނިޔާވެރިކަން ދުނިޔެއިން ނިއްތާލުމަ ގޮވަމުންދާ އިންސާނީ ހައްޤުގެ މީހުން، ކޮބްއިތޯ އިންސާނުން ދިރުވަން އުޅޭ މީހުްން، ކޮބައިތޯ އދ، ކޮބައިތޯ އާސިޔާން ޤައުމުގެ އެއްބަސްވުން، ކޮބައިތޯ އިންސާފަ ލޯބިކުރާ އިންސާނުން، ކޮބްއިތޯ އިންސާނުން ދެކެ ލޯބިވާ މީހުން!\n4 އޯގަސްޓް, 2012 | 4:28\nއަންގ ސަން ސޫ ކީ ކޮބައިތޯ؟ ލަދެއް ޙަޔާތެއްވެސް ނެތް ބައެއް މިއީ. އިންސާނީ ޙައްޤޭ އަންހެނުންގެ ޙައްޤޭ ކިޔައިގެން ވާހަކަ ދައްކާއިރު ހީވަނީ އެހެން ކަމެއްހެން. މުސްލިމުންނާ އެއްކޮޅަށް ބަހެއް ބުނެލާކަށް މިއިން އެކަކުގެ އަނގަވެސް ނުހުޅުވޭނެ.\n4 އޯގަސްޓް, 2012 | 6:01\nالكفر ملة واحدة) ކުފުރުގެ ހުރިހާ އަހުލު ވެރިން ނަކީ މުސްލިމުން ނާއި ދެކޮޅު ވުމުގައި އެއްބަޔެއް އެކަޗެއް އަބަދުވެސް ކިޔާނެބަޔެއް، ކުފުރުގެ އަހުލުވެރިން މުސްލިމަކށް ހެވެއް ލާބަޔެއް ނޭދޭނެ، ކުފުރުގެ އަހުލުވެރިން އަބަދުވެސް އުޅޭނީ މުސްލިމުން ނިކަމެތިކުރަން، ދުނިޔެއިން މިހާތަނަށް ފެނިފައިވާ ހަޤީގަތަކީ މިއީ ނުންތޯ.؟ އދ ދުވަހަކުވެސް މުސްލިމު ޤައުމެއް ރަގަޅުކުރަން ކަމެއް ނުކުރާނެ އެތަނެއްގައި ފިތުނަ އުފެދުން ފިޔަވައި، ޔަހޫދީން ނަކީ ފިތުނަ އުފައްދަން ވަރަށް މޮޅުބަޔެއް! ޑިޕޮލޮމެޓިކު ތޮފި އަޅައިގެން އިސްލާހުގެ ޓެގު އަޅުވާޢިގެން ދުނިޔެފަސާދަކުރުން ނޫންކަމެއް މިކުފުރުގެ މީހުންނުކުރޭ!،


4000 ފްލެޓް އަޅަން އިންޑިއާއިން 3.4 ބިލިއަން ރުފިޔާގެ ލޯނެއް | Sandhaanu\n4000 ފްލެޓް އަޅަން އިންޑިއާއިން 3.4 ބިލިއަން ރުފިޔާގެ ލޯނެއް\nސެޕްޓެމްބަރ 23, 2021\nފަހި ދިރިއުޅުން ކޯޕަރޭޝަން (އެފްޑީސީ) އިން ހުޅުމާލޭގައި 4،000 ފްލެޓް އަޅަން އިންޑިއަން އެގްޒިމް ބޭންކް އިން 227 މިލިއަން ޑޮލަރު (3.4 ބިލިއަން ރުފިޔާ) ގެ ލޯނެއް ދީފި އެވެ.\nމިލޯން އެއްބަސްވުމުގައި ސޮއިކުރުން ކުރިއަށް ގެންދިޔައީ މިއަދު ވާޗުއަލްކޮށް ބޭއްވި ހާއްސަ ރަސްމިއްޔާތެއްގައެވެ.\nމި މަޝްރޫއުގެ ދަށުން ދެ ލޯނެއްގެ އެއްބަސްވުމުގައި ސޮއިކޮށްފައިވެ އެވެ. އެއީ އިންޑިއާގެ ދެ ކުންފުންޏެއް ކަމަށްވާ އެންބީސީސީ ލިމިޓެޑްއާއި ޖޭއެމްސީ ޕްރޮޖެކްޓްސް ލިމިޓެޑް އާއި އާއިއެކު ކުރި އެއްބަސްވުމެއެވެ.\nމިއީ ހުޅުމާލެ ފޭސް ދޭއްގައި އިމާރާތް ކުރުމަށް ހަމަޖެހިފައިވާ 4000 ފްލެޓް ތަރައްގީ ކުރުމަށް ދިވެހި ސަރުކާރުގެ ސޮވަރިން ގެރެންޓީގެ ދަށުން ހަމަޖެހިފައިވާ ދެ ލޯނެކެވެ.\nއެފްޑީސީން ބުނީ މި ފްލެޓް އަޅަން ހަވާލުކޮށްފައިވަނީ ކޮންމެ ކުންފުންޏަކުން 2،000 ފްލެޓު އަޅާ ގޮތަށެވެ.\nމިއީ 116.45 މިލިއަން އެމެރިކާ ޑޮލަރު ގެ ލޯނަކާއި 110.5 މިލިއަން އެމެރިކާ ޑޮލަރުކަމަށް އެ ކޯޕަރޭޝަނުން ބުނެއެވެ.\nއެފްޑީސީން ބުނީ މި ދެ މަޝްރޫއުގެ ދަށުން ދެ ކޮޓަރިއާއި ތިން ކޮޓަރީގެ ހައުސިން ޔުނިޓްތައް އިމާރާތް ކުރާނެ ކަމަށެވެ. އޭގެތެރޭގައި ހިމެނޭ ދެ ކޮޓަރީގެ ޔުނިޓްތަކުގެ ބޮޑު މިނުގައި 650 އަކަފޫޓް އަދި ތިން ކޮޓަރީގެ ޔުނިޓްތަކުގެ ބޮޑު މިނުގައި 900 އަކަފޫޓު ހުންނާނެ ކަމަށް ވެސް އެކޯޕަރޭޝަނުން ބުނެއެވެ.\nފަހި ދިރިއުޅުން ކޯޕަރޭޝަނުން ބުނީ މިމަޝްރޫއަކުގެ އަމަލީ މަސައްކަތް މިއަހަރު ތެރޭގައި ފެށުމަށް ވާންޖެހޭ ތައްޔާރީތައް ވަމުން އަންނަ ކަމަށެވެ.\nޒުވާން ގައުމީ ޓީމު އިރާގު އަތުން ބަލިވެއްޖެ!\nކުޅިވަރު ޢާއިޝަތު އީލާފް - އޮކްޓޯބަރ 26, 2021 0\n23 އަހަރުންދަށުގެ އޭޝިއަން ކަޕް ކޮލިފިކޭޝަނުގައި ރާއްޖެ ކުޅުނު ފުރަތަމަ މެޗުން އިރާގު އަތުން 4-0 އިން ބަލިވެއްޖެ އެވެ. މިއީ ކޮލިފައިންގައި ރާއްޖެ ކުޅެން ހަމަޖެހިފައިވާ ދެ މެޗުގެ ތެރެއިން އެއް މެޗެވެ. ކޮލިފައިންގައި...


Vaki Haalath Thakugai Post Mortem Hedhumuge Ihuthiyaaru Fuluhunnah Dheefi ވަކި ހާލަތްތަކުގައި ޕޯސްޓްމޯޓަމް ހެދުމުގެ އިހުތިޔާރު ފުލުހުންނަށް ދީފި – Huvadhoo News Vaki Haalath Thakugai Post Mortem Hedhumuge Ihuthiyaaru Fuluhunnah Dheefi Huvadhoo News\nމަރުގެ މައްސަލަތައް ތަހުޤީގު ކުރުމުގައި ވަކި ހާލަތްތަކެއްގައި ޕޯސްޓްމޯޓަމް ހެދުމުގެ އިހްތިޔާރު ފުލުހުންނަށް ލިބޭ ގޮތަށް ގަވައިދެއް އެކުލަވާލައި މިއަދު އާންމުކޮށްފިއެވެ.\nފުލުހުން ހަދައި އާންމުކުރި މި ގަވައިދުގައި ބުނާ ގޮތުން، ވަކިހާލަތްތަކުގައި މަރުގެ މައްސަލަތައް ތަހުގީގު ކުރުމަށް ޕޯސްޓްމޯޓަމް ހެދުމުގެ އިހުތިޔާރުު ފުލުހުންނަށް މިވަނީ ދީފައެވެ. އެގޮތުން އެކްސިޑެންޓުތަކުން މަރުވާ މީހުންނާއި އަމިއްލައަށް މަރުވާ މީހުންނާއި ގަސްދުގައި މަރާލާފައިވާ ކަމަށް ތުހުމަތު ކުރެވޭ މައްސަލަތަކާއި އިހުމާލުގެ އަމަލަކުން މަރުވާ މީހުންގެ މައްސަލަތަކުގެ އިތުރުން ގުދުރަތީ ހާދިސާތަކާއި ގޮތް ނޭނގޭ މަރުގެ މައްސަލަތަކުގައި ޕޯސްޓްމޯޓަމް ހެދުމުގެ އިހްތިޔާރު ފުލުހުންނަށް ލިބިގެން ވެއެވެ. އަދި މަރުވެފައި އޮތީ ކާކުކަން ނޭނގޭ ހާލަތްތަކުގައި ކާކު ކަން ދެނެގަތުމަށް ބޭނުންވާ އެންމެހާ ސާމްޕަލްތައް ނެގުމަށް ގާނޫނުގައި ވަނީ މަޖުބޫރުކޮށްފައެވެ.\nމިޤަވައިދުގައި ބުނާގޮތުން ލުހުންނަށް ޕޯސްޓްމޯޓަމް ހެދޭނީ ކޮމިޝަނާ އޮފް ޕޮލިސްގެ ހުއްދައާއެކުގައި ދިވެހި ސަރުކާރުން ގަބޫލުކުރާ ރާއްޖޭގެ މަރުކަޒުތަކާއި ބޭރު ގައުމުތަކުގައި އެ ގައުމެއްގެ ސަރުކާރުގެ ހުއްދަ އޮތް ތަންތަނުންނެވެ.\nޕޯސްޓްމޯޓަމް ހަދަނީ ކާކުކަން ނޭނގޭ މީހެއްގެ ހަށިގަނޑު ނަމަ އެ ހަށިގަނޑަށް އައިޑެންޓިފިކޭޝަން ނަންބަރެއް ދިނުމަށްފަހު ހާއްސަ ޑާޓާބޭސްއެއްގައި އެ މައުލޫމާތު ރެކޯޑް ކުރުމަށާއި މަރުގެ މައްސަލަތަކުގައި ޕޯސްޓްމޯޓަމް ހެދުމަށް ފަހު ހަށިގަނޑާ ގުޅޭ ގޮތުން ތަހުގީގަށް އިތުރު ކަމެއް ބޭނުން ނުވާނަމަ ލަސްކުރުމެއް ނެތި އާއިލާއާ ހަވާލުކުރަން ޖެހޭނެ ކަމަށް މިޤަވައިދުގައި ބުނެފައިވެއެވެ.\nޕޯސްޓްމޯޓަމް ހެދުމުގައި އަމަލުކުރާނެ އިޖުރާއަތުތަކުގެ ގަވައިދު އެކުލަވާލައި އާންމުކޮށްފައި މިވަނީ ގަވާއިދު ހަދަންޖެހޭ މުއްދަތު ހަމަވިތާ ދޮޅު އަހަރު ފަހުންނެވެ.


BREAKING : Covid-19 Jehigen Dhekunu Korea In Ithuru6Meehaku Maruvejje - Vaguthu\nކޮވިޑް-19: މާލޭގެ ހޮސްޕިޓަލްތައް ފުރިދާނެ ކަމުގެ ބިރު ބޮޑުވަނީ! - 16 ގަޑިއިރު ކުރިން\nކޮވިޑް-19 ޖެހިގެން ދެކުނު ކޮރެއާ އިން އިތުރު ހަ މީހަކު މަރުވެއްޖެ\n12 މަސް ކުރިން ( މާޗް 3, 2020 )\nކޮވިޑް-19 ޖެހިގެން ދެކުނު ކޮރެއާ އިން އިތުރު6މީހަކު މަރުވެއްޖެއެވެ.\nމިއަދު މަރުވި6މީހުންނާއި އެކު ވައިރަސްގެ ސަބަބުން އެ ގައުމުން މަރުވި މީހުންގެ ޖުމްލަ އަދަދު ވަނީ 34 އަށް އަރާފައެވެ.\nއެގައުމުން މިއަދު މިހައިތަނަށް 851 މީހަކު ވައިރަސް އަށް ޕޮސިޓިވް ވެފައިވާއިރު އެ ގައުމުން ޕޮސިޓިވްވި މީހުންގެ ޖުމްލަ އަދަދު ވަނީ 5186 އަށް އަރާފައެވެ. މީގެ ތެރެއިން 27 މީހެއްގެ ހާލު ސީރިއަސް ކަމަށް ރިޕޯޓުތައް ބުނެއެވެ.\nމިއަދު މިހައިތަނަށް މުޅި ދުނިޔެއިން ވައިރަސްގެ ޝިކާރައަކަށްވެ 51 މީހަކު ވަނީ މަރުވެފައެވެ. އެއީ ޗައިނާ އަށް ނިސްބަތްވާ 33 މީހަކާއި ދެކުނު ކޮރެއާ އިން މަރުވި6މީހުންގެ އިތުރުން އީރާނުން މަރުވި 11 މީހުންނާއި ފްރާންސަށް ނިސްބަތްވާ މީހެކެވެ.\nހަލުވިކަމާއި އެކު ދުނިޔޭގެ އެކިކަންކޮޅުތަކަށް ވައިރަސް ފެތުރެމުން އަންނައިރު، ދުނިޔޭގައި މީހުން އާބާދުވެ އުޅޭ ހުރިހާ ބައްރަކުން ކޮވިޑް-19 ވައިރަސް ވަނީ ފެނިފައެވެ. މިއަދު އެކަނިވެސް ދުނިޔޭގެ އެކިކަންކޮޅުތަކުން 1991 މީހަކު ވައިރަސް އަށް ޕޮސިޓިވް ވެފައިވެއެވެ.\nދެކުނު ކޮރެއާ އިން މިއަދު ބުނީ ކޮވިޑް-19 އެގައުމުގައި ހަލުވިކަމާއި އެކު ފެތުރެމުން ދިޔަ ނަމަވެސް ބަލި ޖެހޭ މީހުންގެ ތެރެއިން މަރުވާ މީހުންގެ ނިސްބަތް 0.6 އިންސައްތައިގައި ހިފެހެއްޓިފައިވާ ކަމަށެވެ.\nދެކުނު ކޮރެއާ އިން މިއަދު ވަނީ ކޮވިޑް-19 އާއި ދެކޮޅަށް "ހަނގުރާމަ" އިއުލާން ކޮށްފައެވެ. ނަމަވެސް ދެކުނު ކޮރެއާ އިން މިއަދު ބުނީ މިހާރު އެގައުމުގައި އެންމެ ބޮޑަށް ވައިރަސް ފެތުރެމުންދާ ދެ ޕްރޮވިންސް ކަމަށްވާ ޑައެގޫ އަދި އުތުރު ގެއޮންގްސަންގްގައި ވައިރަސް "ޕީކަށް" އެޅިފައިވާ ކަމަށެވެ. އެހެންކަމުން އެސަރަހައްދުތަކުގައި ދެން ވައިރަސް ޖެހޭ މީހުންގެ އަދަދު ދާނީ މަދުވަމުން ކަމަށް ދެކުނު ކޮރެއާގެ އޮފިޝަލުން ލަފާކުރެއެވެ.\nހަލުވިކަމާއި އެކު ދެކުނު ކޮރެއާގައި ކޮވިޑް-19 ފެތުރެމުންދާތީ އެގައުމުގެ ގިނަ ފެކްޓްރީތަކާއި، އޮފީސްތައް ވެސް މިހާރު ވަނީ ބަންދުކޮށްފައެވެ. ގިނަ ކުންފުނިތަކުގެ މުވައްޒަފުން މަސައްކަތް ކުރަމުން ގެންދަނީ ގޭގައި ތިބެގެން އޮންލައިންކޮށެވެ. އޮންލައިންކޮށް ނުކުރެވޭ މަސައްކަތްތަކަށް ހާއްސަ މީހުން މިވަގުތު ތިބީ މަސައްކަތެއް ނެތިފައެވެ. ނަމަވެސް އެމުވައްޒަފުންނަށް ވެސް މުސާރަ ލިބޭނެ ކަމަށް ދެކުނު ކޮރެއާގެ ސަރުކާރުން ވަނީ ބުނެފައެވެ.\nދުނިޔޭގެ އެންމެ ވަރުގަދަ އިޤުތިޞާދު އޮންނަ ގައުމުތަކުގެ ތެރޭގައި ދެކުނު ކޮރެއާ ހިމެނެއެވެ. ނަމަވެސް ކޮވިޑް-19 ގެ ސަބަބުން އެގައުމުގެ އިޤުތިޞާދު ވެސް މިހާރު ވަނީ ނުރައްކަލަށް ހުށަހެޅިފައެވެ.\n18 އަހަރުން މަތީގެ މީހުންނަށް މާދަމާ ކޮވިޑް ވެކްސިން ޖަހަން ފަަށަނީ\nޗައިނާ އިން 400،000 ސިނޯފާމް ވެކްސިން ޑޯޒް އަފްޣާނިސްތާނަށް ދެނީ\nކޮވިޑް ކޮންޓްރޯލް ކުރުމަށް ރާއްޖެ އިން ކުރި ޚަރަދު ތިން ބިލިއަނަށް


AFC Cup kulhen raajje annan jehumakee fahureh: Oscar\nއޭއެފްސީ ކަޕް ކުޅެން ރާއްޖެ އަންނަން ޖެހުމަކީ ފަހުރެއް: އޮސްކާ\nއޭއެފްސީ ކަޕުގައި ރާއްޖޭގެ ކްލަބަކާއި ދެކޮޅަށް ކުޅެން މާލެ އަންނަން ޖެހުމަކީ ލިބުނު ބޮޑު ފަޚުރަކާއި ޝަރަފެއް ކަމަށް، ނިއުރޭޑިއަންޓްގެ ކުރީގެ ކޯޗު އޮސްކާ ބްރުޒޯން ބަރޭރާސް ބުނެފިއެވެ. އޮސްކާ މިހާރު ކޯޗު ކޮށްދޭ، ބަންގްލަދޭޝްގެ ބަޝުންދުރާ ކިންގްސް ގޮވައިގެން ނުކުމެ އޭނާވަނީ ބަންގްލަދޭޝް ލީގު ކާމިޔާބުކޮށް މިއަހަރުގެ އޭއެފްސީ ކަޕުގެ ގްރޫޕް ސްޓޭޖުން އެ ޓީމަށް ފުރުސަތު ހޯދައިދީފައެވެ.\nއޮސްކާ ކޯޗު ކޮށްދޭ ބަންގްލަދޭޝްގެ ބަޝުންދުރާ ކިންގްސް އޭއެފްސީ ކަޕުގައި ނުކުންނާނީ ރާއްޖޭގެ ޓީސީ ސްޕޯޓްސްއާ އިންޑިޔާގެ ޗެންނާއީ ސިޓީއާ އެއް ގުރޫޕެއްގައެވެ. މި ގުރޫޕުގެ ފަހު ފުރުސަތު ލިބޭނީ ޕްލޭ އޮފުން އަންނަ ޓީމަކަށެވެ. ޕްލޭ އޮފްގައި އެ ޖާގަ ހޯދުމުގެ ރޭހުގައި ވާދަކުރާނީ ބަންގާޅުގެ އަބާހާނީ ލިމިޓެޑާއި ރާއްޖޭގެ މާޒިޔާ އަދި އިންޑިޔާގެ ބެންގަލޫރު އެފްސީއާ ސްރީލަންކާއާ ބޫޓާނުގެ ޗެމްޕިއަނުންނެވެ.\nސީއެންއެމް ސްޕޯޓްސްއާ ވާހަކަ ދައްކަމުން އޮސްކާ ބުނީ، ބަންގާޅުގައި ހުރި ނަމަވެސް ދިވެހި ފުޓްބޯޅައިގެ ވާނުވާ ހޯދަމުންދާ ކަމަށެވެ. އަދި އޭއެފްސީ ކަޕު ކުޅެން ރާއްޖެ އަންނަން ޖެހުމަކީ ބޮޑު ޝަރަފަކާއި ފަޚުރެއް ކަމަށް އޭނާ ބުންޏެވެ.\n"ރާއްޖެއަކީ އަހަރެންގެ ކާމިޔާބީގެ އެތައް ހަނދާންތަކާއި ގުޅިފައިވާ ތަނެއް. ރާއްޖޭގައި ކުޅެން ފުރުސަތު ލިބުމަކީ ވަރަށް ބޮޑު އުފަލެއް. އަދި ޝަރަފެއްވެސްމެ". ނިއުރޭޑިއަންޓްގެ ކޯޗުގެ ގޮތުގައި ހުރި އިރު ވާދަ ކުރި ހުރިހާ މުބާރާތެއްވެސް ކާމިޔާބުކުރި އޮސްކާ ބުންޏެވެ.\nއޮސްކާވަނީ ނިއުއާ އެކު ދިވެހި ލީގާ އެފްއޭކަޕް އަދި ޤައުމީ މުބާރާތް ކާމިޔާބުކޮށްފައެވެ. އަދި އޭނާވަޏީ ނިއުރޭޑިއަންޓް އޭއެފްސީ ކަޕަށް ކޮލިފައިކޮށްދީ، ސަރަހައްދީ ވަރުގަދަ ބާރު ބެންގަލޫރު އެފްސީ ބަލިކުރި ހަމައެކަނި ދިވެހި ޓީމަކަށް ނިއުރޭޑިއަންޓް ހަދާދީފައެވެ.\nއޭއެފްސީ ކަޕުގައި ރާއްޖޭގެ ޓީސީ ސްޕޯޓްސްއާ ބަންގާޅުގެ ބަޝުންދުރާ ކިންގްސް ބައްދަލުކުރާ މެޗު މާލޭގައި ކުޅޭނީ އަންނަ މެއި މަހުގެ 27 ވަނަ ދުވަހުއެވެ. އޭގެ ކުރިން ބަންގާޅުގައި މި ދެ ޓީމުގެ ކުރިމަތިލުން އޮންނާނީ މާރިޗު މަހުގެ 11 ވަނަ ދުވަހުއެވެ.\nކުޅިވަރު އޭއެފްސީ ކަޕް


Muvazzafun ge gina hagguthah nulibey, adhives hani kuran vee tha?! | Mihaaru\nގިނަ އޮފީސްތަކެއް ހިންގާ ވެލާނާ ބިލްޑިން: ވަޒީފާއާބެހޭ ގާނޫނަށް ހުށަހެޅި އިސްލާހަށް ގިނަ ފާޑުކިޔުންތަކެއް ވަނީ އަމާޒުވެފައި -- ފޮޓޯ/މިހާރު\nމުވައްޒަފުންގެ ގިނަ ހައްގުތައް ނުލިބޭ، އަދިވެސް ހަނިކުރަންވީތަ؟\n20 ފެބުރުއަރީ 2020 - 07:20 47 comments\nމުވައްޒަފުން ހައްގުތަކުން މަހްރޫމް ކުރުމަކީ ދާދި ފަހުން އަންނަން ފެށި ޝަކުވާތަކެއް ނޫނެވެ. މުވައްޒަފުންނާ މެދު ތަފާތު ކުރުމާއި ސިިޔާސީ ބޭނުމަށް މުވައްޒަފުންނާ މެދު އަޅާ ފިޔަވަޅުތައް އެކަންޏެއް ނޫނެވެ. އިތުރު ގަޑީގެ ފައިސާ ނުދީ އިތުރު ގަޑީގެ މަސައްކަތް ކުރުވުމާއި ހަފުތާއަކު އެންމެ ގިނަވެގެން މަސައްކަތް ކުރުވޭނެ ކަމަށް ގާނޫނުގައި ބުނާ ވަގުތަށް ވުރެ އިތުރަށް މަސައްކަތް ކުރުވުމަކީ މިހާރު ވެސް ހިނގާ ކަންކަމެވެ. ސަލާމް ބުނުމާއި ޗުއްޓީގެ ހައްގުގެ ބޭނުން ކުރުމުން މުސާރަ އާއި އިނާޔަތްތަކުން ކެނޑުމާއި ރޯދަ އިނާޔަތް ވެސް ގާނޫނުގައި ބުނާ މިންވަރަށް ނުދިނުން ފަދަ އެތައް ޝަކުވާއެއް އަބަދުވެސް އިވެ އެވެ.\nސާވިސް ޗާޖްގެ ގޮތުގައި ލިބޭ ފައިސާގެ ތެރެއިން އިދާރީ ފީގެ ގޮތުގައި އެއް ޕަސެންޓް ނެގުމަށް ފަހު ބާކީ ހުރިހާ ފައިސާއެއް މުވައްޒަފުންގެ މެދުގައި ހަމަހަމައަށް ބަހަން ގާނޫނު ލާޒިމް ކުރިޔަސް، ގިނަ ތަންތަނުން އެގޮތަށް ސާވިސް ޗާޖެއް ނުދެ އެވެ. އެންމެ ބޮޑު އާމްދަނީއެއް ދައުލަތަށް ލިބެމުން އަންނަ ފަތުރުވެރި ކަމުގެ ދާއިރާގައި އެ ޝަކުވާ ވަކިން ބޮޑެވެ.\nގާނޫނުގައި ހައްގުތައް ލިބިދޭ ގޮތްތައް ކިތަންމެ ސާފުކޮށް ބަޔާން ކޮށްފައި އޮތަސް، އެ ގާނޫނު އައި ފަހުން ވޭތުވެދިޔަ 10 ވަރަކަށް އަހަރުގެ ތެރޭގައި އެތައް ސަރުކާރެއް ބަދަލުވި އިރު ވެސް މުވައްޒަފުންގެ ހައްގުތައް ކަށަވަރުކޮށް ދިނުމުގައި ދައުލަތުގެ މުއައްސަސާތަކަށް އެކަށީގެންވާ މަސައްކަތެއް ކުރެވުނު ކަމަށް ބުނެވޭކަށް ނެތެވެ. އެހެންވެ، ދެވޭނެ އެންމެ ކުޑަ މުސާރަ ކަމަށްވާ މިނިމަމް ވޭޖް ކަނޑައެޅުމާ ހަމައިން މުވައްޒަފުންގެ ހުރިހާ ކަންބޮޑުވުންތަކަށް ނިމުމެއް ނާދެ އެވެ.\nވަޒީފާއާ ބެހޭ ގާނޫނަށް ދާދި ފަހުން ސަރުކާރުން ރައްޔިތުންގެ މަޖިލީހަށް ހުށަހެޅި އިސްލާހުތަކަކީ އަނެއްކާވެސް އިތުރު ކަންބޮޑުވުންތަކެކެވެ. މިނިމަމް ވޭޖް ކަނޑައެޅުމުގެ އުސޫލުތައް އެ ބިލުގައި އޮތަސް، އެހެން ބައެއް ކަންކަމަށް ހުށަހެޅި އިސްލާހުތައް ހުރީ އެތައް ހައްގުތަކެއް ހަނިކުރެވޭ ގޮތަށެވެ.\nވަޒީފާއާ ބެހޭ ގާނޫނު މިހާރު އޮންނަ ގޮތުން ވަގުތީ ގޮތުން ވަޒީފާގައި ގެންގުޅެވޭނެ އެންމެ ދިގު މުއްދަތު ކަމަށްވާ ޕްރޮބޭޝަންގެ މުއްދަތަކީ ތިން މަހެވެ. އެކަމަކު އެ ބިލުގައި ހުށަހަޅާފައިވަނީ އެ މުއްދަތު ހަ މަހަށް އިތުރު ކުރުމަށެވެ. އޭގެ ނަތީޖާއަކީ ވަޒީފާގެ ޔަގީންކަން ނުލިބި ތިބެން ޖެހޭ މުއްދަތު ދިގުވުމެވެ. އެ މުއްދަތުގައި އެކަށީގެންވާ ސަބަބެއް ނެތި ވަޒީފާއިން ވަކިކުރިޔަސް، ގާނޫނީ ގޮތުން ކުރެވޭނެ ކަމެއް ނޯންނާނެ އެވެ. އަނެއްކޮޅުން ގިނަ އޮފީސްތަކުގައި ޕްރޮބޭޝަންގެ މުއްދަތުގައި ލިބެނީ ކުޑަ މުސާރައެކެވެ. އެހެންވެ، އެ މުއްދަތު އިތުރުކުރުމަކީ އެކަށީގެންވާ މުސާރައެއް ހޯދުމުގެ އުއްމީދުގައި ވަޒީފާ ހޯދާ މީހުންނަށް ކުރިމަތިވާނެ އިތުރު ތަކުލީފެކެވެ.\nވަޒީފާއާ ބެހޭ ގާނޫނު އެންމެ ފުރަތަމަ ވުޖޫދަށް އައިއިރު އޮތީ ޕްރޮބޭޝަން މުއްދަތު ހަ މަހަށް އިތުރު ކުރެވޭ ގޮތަށެވެ. ފަހުން ތިން މަހަށް ބަދަލުކުރީ އެވެ. އެހެންވެ، އަނެއްކާވެސް އެންމެ ކުރިން ހަދަން އުޅުނު ގޮތަށް ހަ މަހަށް އެ މުއްދަތު އިތުރު ކުރަންވީ ކީއްވެގެންތޯ ސުވާލު އުފެދެ އެވެ.\nސަލާމް ބުނުމުގެ އުސޫލަށް ގެންނަން ހުށަހެޅި އިސްލާހުގައިވާ ގޮތުން ކޮންމެ އަހަރަކު ސަލާމުގެ ޗުއްޓީގެ ގޮތުގައި ލިބޭ 30 ދުވަސް ބޭނުން ކުރެވޭނީ މެޑިކަލް ސެޓްފިކެޓް ހުށަހަޅައިގެންނެވެ. މިހާރު ގާނޫނު އޮންނަ ގޮތުން މެޑިކަލް ސެޓްފިކެޓް ހުށަހަޅަން ޖެހެނީ ޖެހިޖެހިގެން ދެ ދުވަހަށް ވުރެ ގިނައިން ސަލާމުގައި ހުރެއްޖެ ނަމަ އެވެ. މާނައަކީ މިހާރު އިސްލާހު އޮތް ގޮތުން ނަމަ، ފައިސާތަކެއް ޚަރަދު ކޮށްގެން ޑޮކްޓަރަށް ދައްކައިގެން ނޫން ގޮތަކަށް ސަލާމް ބުނުމުގެ ހައްގު އެންމެ ދުވަހަކު ވެސް ބޭނުން ކުރެވެން ނެތުމެވެ.\nކުދިކުދި ކަންކަމުގައި ޑޮކްޓަރަށް ދައްކައިގެން ސެޓްފިކެޓް ހޯދުމަކީ ހަމަގައިމު ވެސް ސިއްހީ ދާއިރާއަށް ވެސް އުނދަގޫ ކުރިމަތި ވާނެ ކަމެކެވެ. "ބައްޔަކަށް ވާ ފަދަ ބައްޔެއް" ނެތް ކަން އެނގި ތިބެ ވެސް، ލިބޭ ކުޑަ މުސާރަ ކޮޅުން ބައެއް އުނިވިޔަ ނުދިނުމަށް ހޮސްޕިޓަލާ ހަމައަށް ދާން ޖެހޭ ނަމަ، އެއީ ޚިދުމަތް ހޯދާ މީހުންގެ އަދަދު އިތުރުވެ، މިހާރު ވެސް ބުރަ ބޮޑުވެފައިވާ އެފަދަ ތަންތަނަށް އަންނާނެ އިތުރު ބުރައެކެވެ. ގިނަ އޮފީސްތައް ހުންނަ މާލެއަށް އެކަނި ވިސްނާލިޔަސް، މިކަމުން ކުރިމަތިވާނެ ދަތިތައް ވަރަށް ބޮޑެވެ.\nމިވަރުން އަދި ނުނިމެ އެވެ. ވަޒީފާގެ އެއްބަސްވުން ނެތި ވަޒީފާ އަދާކުރުވުމުން ޖޫރިމަނާ ކުރެވޭ ގޮތަށް އެ ބިލުގައި އޮތަސް، ވަޒީފާގެ އެއްބަސްވުމުގައި ހިމެނުން މިހާރު ލާޒިމްވާ އެންމެ މުހިިންމު މައުލޫމާތުތައް ހިމަނަން ނުޖެހޭ ގޮތަށް އިސްލާހުގައިވެ އެވެ. އެ ބިލް އޮތް ގޮތުން މުސާރަ އާއި އިނާޔަތްތައް ދެވޭ މިންގަނޑާއި ހިސާބު ކުރެވޭނެ ގޮތާއި ޗުއްޓީ ދެވޭނެ ގޮތާއި މުވައްޒަފާ މެދު އެޅޭނެ ފިޔަވަޅުތައް ވެސް ވަޒީފާގެ އެއްބަސްވުން ހަދާއިރު ކޮންމެހެން މުވައްޒަފަށް އެނގޭކަށް ނުޖެހެ އެވެ. މާނައަކީ ލިބިގެންވާ ހައްގުތަކަކީ ކޮބައިކަން ވެސް ނޭނގި ވަޒީފާއާ ހަވާލުވާން ޖެހުމެވެ.\nމަޖިލިހުގެ އިދާރާ: ގާނޫނަށް މިހާރު ގެންދަނީ ބަހުސްކުރަމުން -- ފޮޓޯ/މިހާރު\nމިއީ އެތައް މައްސަލަތަކެއް ކުރިމަތިވެދާނެ ކަމެކެވެ. މިސާލަކަށް ފިޔަވަޅެއް އެޅިދާނެ ކުށެއް ކަން ނޭނގި އަދި އޭގެ ނަތީޖާ ވެސް ނޭނގި ކުރެވޭ ކަންކަމަށް މުވައްޒަފުންނާ މެދު ފިޔަވަޅު އަޅާ ނަމަ، އޭގެ ނަތީޖާއަކަށް ވަނީ މުވައްޒަފުންގެ މެދުގައި ތަފާތުކުރުމާއި މުވައްޒަފުންގެ ހައްގުތަކަށް އުނިކަން ލިބޭ ގޮތަށް އަމަލު ކުރުމަށް ވަޒީފާ ދޭ ފަރާތްތަކަށް ދެވޭ ލައިސަންސަކަށެވެ. މިއީ އަނެއްކާވެސް ހަމައެއް ލަމައެއް ނެތި މުވައްޒަފުންނާ މެދު ފިޔަވަޅު އަޅަން ހުޅުވޭ ދޮރަކަށް ނޫނީ ނުވާނެ އެވެ.\nއެންމެ ބޮޑު ކަންބޮޑުވުމެއް އޮތް އަނެއް ކަމަކީ ސާވިސް ޗާޖް ދިނުމުގެ އުސޫލުތަކަށް ބަދަލު ގެނައުމެވެ. މިހާރު ގާނޫނު އޮތް ގޮތުން ސާވިސް ޗާޖަކީ ހުރިހާ މުވައްޒަފުންގެ މެދުގައި ހަމަހަމައަށް ބަހަން ޖެހޭ އެއްޗެއް ކަމަށް ވިޔަސް، އެ ބިލުގައި ހުށަހަޅާފައިވަނީ ހިންގުމުގެ އިސް މަގާމުތަކުގައި ތިބޭ މުވައްޒަފުންނަށް ސާވިސް ޗާޖު ނުދިނުމުގެ ބާރު ލިބޭ ގޮތަށެވެ. އަދި އެ ނޫން މުވައްޒަފުންނަށް ސާވިސް ޗާޖް ދިނުމުގައި ކުރި މަސައްކަތާއި ހޭދަކުރި ވަގުތަށް ބަލައި، ސާވިސް ޗާޖުން އޭނާއަށް ހައްގުވާ މިންވަރު ކަނޑައެޅުމުގެ ބާރު ވަޒީފާ ދޭ ފަރާތަށް ލިބޭ ގޮތަށެވެ. މިގޮތަށް އޮތުމުން ސާވިސް ޗާޖް ނުދިނުމުގެ މައްސަލަ މިހާރަށް ވުރެ ވަކިން ބޮޑުވެގެން ދިއުމުގެެ ފުރުސަތު އެބަ އޮތެވެ.\nސާވިސް ޗާޖް ނެގުމުގެ އުސޫލުތައް އެ ބިލުގައި އޮތަސް، ސާވިސް ޗާޖް ނުދިނުމުގެ މައްސަލައަށް ހައްލު ގެނައުމުގެ އުސޫލެއް ނެތެވެ. އެންމެ ބޮޑު ވަރަކަށް އެ ބިލުގައި އޮތީ ސާވިސް ޗާޖް ދިން ގޮތުގެ މައުލޫމާތު ލޭބާ ރިލޭޝަންސް އޮތޯރިޓީއަށް ނުދީފި ނަމަ، 5،000ރ. އިން ޖޫރިމަނާ ކުރެވޭ ގޮތަށެވެ. އެކަމަކު ސާވިސް ޗާޖް ނުދިނަސް، ވަޒީ ފާދޭ ފަރާތާ މެދު އެޅޭނެ އެއްވެސް ފިޔަވަޅެއް އެ ބިލުގައި ނުހިމަނަ އެވެ.\nގާނޫނީ ގޮތުން މިހާރު ވެސް ލިބެން ޖެހޭ ހައްގުތައް މުވައްޒަފުންނަށް ނުދޭ ފަރާތްތަކާ ދެކޮޅަށް އެކަށީގެންވާ ފިޔަވަޅެއް ނޭޅެ އެވެ. މިފަދަ ކަންބޮޑުވުން ހުރި ބިލެއް ފާސްވެއްޖެ ނަމަ އިތުރަށް މުވައްޒަފުން ނިކަމެތިވުމުގެ ފުރުސަތު ބޮޑެވެ. ދެވޭނެ އެންމެ ކުޑަ މުސާރަ ކަނޑައެޅުމުގެ އުސޫލުތައް އެ ބިލުގައި ހިމެނިޔަސް، މުވައްޒަފުންގެ ހައްގުތައް ހަނިކުރުމަކީ ވަޒީފާއާ ބެހޭ ގާނޫނު ވުޖޫދަށް ގެނައި މަގްސަދު ގެއްލިގެެންދާނެ ކަމެއް ކަމަށް އެއް ބަޔަކު ދެކެ އެވެ.\n(2008/2) ވަޒީފާއާއި ބެހޭ ޤާނޫނަށް ހުށައެޅިފައިވާ އިސްލާހްތަކާއި ގުޅޭ..\n— Aisha🎈❓ (@datsdawayitz) February 14, 2020\nއިސްލާހާ މެދު ކަންބޮޑުވުން ފާޅުކޮށް މީހަކު ކުރި ޓްވީޓެއް\nސަރުކާރުން ހުށަހެޅި އެ އިސްލާހުތަކާ އެކު ކުރިމަތިވާން ފެށި ފާޑުކިޔުންތަކާ ހެދިި ސަރުކާރާއި ސަރުކާރަށް ނިސްބަތްވާ ރައްޔިތުންގެ މަޖިލީހުގެ މެމްބަރުން ވެސް އެންމެ ފަހުން މިހާރު ވަނީ އެ ބިލުގައިވާ ކަންކަން އިތުރަށް މުރާޖާ ކުރާނެ ކަމަށް ބުނެފަ އެވެ. އެ ބިލް އެކުލަވާލީ ގިނަ ކަންތައްތަކަށް ހައްލު ހޯދައި ދިނުމަށް ކަމަށާއި އާންމުންގެ ކަންބޮޑުވުންތަކަށް ހައްލު ހޯދައިދޭނެ ކަމަށް ވެސް ސަރުކާރުން ބުނެފައިވެ އެވެ.\nއެކަމަކު އެހާ ބޮޑެތި ކަންބޮޑުވުންތަކެއް ހުރި ބިލެއް މަޖިލީހަށް ފޮނުވީ ކިހާ މިންވަރަކަށް ބަލާފައިތޯ ގިނަ ބަޔަކު ސުވާލު އުފައްދަ އެވެ. ސަރުކާރުން ހުށަހެޅި ބިލެއް އެގޮތަށް އޮތުމުން މުވައްޒަފުންގެ ހައްގުތަކަށް ވުރެ ވަޒީފާ ދޭ ފަރާތްތަކުގެ ހައްގުތައް ހިމާޔަތް ކުރަން ސަރުކާރުން އުޅޭ ކަމަށް ވެސް އެއް ބަޔަކު ދެކެ އެވެ. އެކަށީގެންވާ މުސާރަ އާއި އިނާޔަތްތައް ނުލިބުމުގެ ޝަކުވާއަށް ހައްލެއް ނެތް އިރު އިތުރު ހައްގުތަކެއް އަނެއްކާވެސް ހަނިކުރަން ހުށަހެޅުމަކީ ގިނަ ބަޔަކަށް ބަލައިގަންނަން ދަތިވި ކަމަށެވެ.\nއިސްލާހާ ގުުޅިގެން މެމްބަރު އަލީ ހުސައިން ކުރެއްވި ޓްވީޓެއް\nވަޒީފާއާ ބެހޭ ގާނޫނު ހެދީ ވަޒީފާ ދޭ ފަރާތާއި މުވައްޒަފުންގެ ހައްގުތައް ވެސް ހިމާޔަތް ކުރާށެވެ. އެކަމަކު މިހާތަނަށް ވެސް އެ ގާނޫނު ތަންފީޒު ކުރަމުން އައީ މުވައްޒަފުންގެ ހައްގުތައް ކަށަވަރުވާ ގޮތަށް ކަމަށް ބުނެވޭކަށް ނެތެވެ. އެހެންވީއިރު، އަނެއްކާވެސް މުވައްޒަފުން އިތުރު ހައްގުތަކެއް ހަނިކުރަން ޖެހެނީ ކޮން ސަބަބަކާ ހެދިތޯ ސުވާލު އުފައްދަން ޖެހެ އެވެ.\nއިތުރު ލިޔުންތައް ރައްޔިތުންގެ މަޖިލިސް ވަޒީފާ ޖޮބް ސެކިއުރިޓީ\nވަޒީފާތަކުގެ 60 ޕަސެންޓް ދިވެހިންނަށް ޚާއްސަކުރަނީ\nކޮންމެ ސަލާމަކަށް އެމްސީ ހުށަހެޅުން ގޯސް: އުޝާމް


India ga yatheemkhaana akah li dhivehi3kudhin Raajje geneveyne...\nރިޕޯޓު - ހިތްދަތި އާދޭސް\nއިންޑިއާގެ ޔަތީމްހާނާއަކަށް ލި ދިވެހި ތިން ކުދިން ރާއްޖެ ގެނެވޭނެ ގޮތެއް ނެތިފައި!\nތިން ކުދިންނަން ޔާތީމް ޙާނާގައި އެތަކެއް އަނިޔާތަކެއް ވަނީ ލިބިފައި\nއެކުދިންގެ ޙައްގުގައި މަސައްކަތް ކޮށްދިނުމަށް އާއިލާއިން މުއައްސަސާތަކަށް އެދުނު\nހަށިގަނޑުގައި ހުރި ލަކުނުތަކަކީ، ބޮޑެތި އަނިޔާ ދީފައިހުރިކަމުގެ ސާފު ހެކި\nމިއަދު ވެސް ބަސީރު އާއި އެނާގެ ބައްޕަ ނައީމް ތިބީ އިންޑިއާގައި\nކ. މާލެ 1 އޭޕުރިލް 2017 | ހޮނިހިރު 05:24 228,768\nޔަތީމްހާނާގައި ތިބި ތިން ކުދިން: އެއް އަހަރަށް ފަހު އެ ކުދިން ވަނީ އެތަނުން ނެރެ، މަންމައާ ހަވާލުކޮށްފައި - އެމްޑީޕީ\nމިއީ ގަބޫލުކުރަން ދަތި ވާހަކައެކެވެ. ދިވެހި ބިމަށް އުފަން، ދިވެހި ރައްޔިތުންގެ ގޮތުގައި ތިބި މައުސޫމް ތިން ކުދިންގެ ބައްޕަ މަރުވެފައިވާ ކަމަށް ބުނެ ޔަތީމްހާނާއަށް ތިން ކުދިންލި ވާހަކަ އެވެ. އިންޑިއާގެ ޔަތީމް ހާނާއެއްގައެވެ. އއ. އުކުޅަސް، ކަންމަތީގެ، އަބްދުﷲ ބަސީރު އާއި އިންޑިއާ ރައްޔިތެއް ކަމަށްވާ ސައީދަލީ ފާތިމާ ލަތީފް އަށް ލިބިފައިވާ ތިން ކުދިން އިންޑިއާގެ ކެރަލާ ސްޓޭޓްގެ ޔަތީމްހާނާއެއްގައި އެއް އަހަރު ދުވަހު ދިރިއުޅެން ޖުހުނު ގޮތުގެ ވާހަކައެވެ.\nއއ. އުކުޅަސް ކަންމަތީގޭ އަބްދުﷲ ބަޝީރު، 2000 ވަނަ އަހަރުގެ ތެރޭގައި އިންޑިއާ އަށް ކުރި ދަތުރަކީ، ބަޝީރުގެ ހަޔާތުގެ މުޅިން އާ ދަތުރެއްގެ ފެށުމެކެވެ. އުމުރުން 22 އަހަރުގެ ބަޝީރު، އެދަތުރުގައި އިންޑިއާގެ ކެރަލާ ސްޓޭޓްގެ ޓްރިވެންޑްރަމްގެ ޕޫންތުރު ޑިސްޓްރިކްޓްގައި، އެއަވަށަށް ނިސްބަތްވާ 19 އަހަރުގެ ޒުވާން އަންހެން ކުއްޖަކާ ކައިވެނީގެ ގޮށްޖެހި އެވެ. ދެފަރާތުގެ އާއިލާގެ ރުހުމާއިވެސް އެކުގައެވެ. އެއީ އެ ދެމަފިރިން ގެ ވެސް އަލަތު ކައިވެންޏެވެ. އެހެންވެ، ކައިވެނީގެ އުފަލާއި، ޢާއިލާއެއް ބިނާ ކުރުމުގެ ފޮނި ހުވަފެންތަކާއެކު، ދެމަފިރިންގެ ދިރިއުޅުން ބަޝީރުގެ އުފަން ރަށަށް ބަދަލުކުރިއެވެ. މަސްވެރިކަމުން ނަފާ ހޯދައި، އެކުވެރި ރައްޔިތުންތަކެއް ދިރިއުޅޭ އއ. އުކުޅަހުގައި އެދެމަފިރިންގެ ދިރިއުޅުން ފަށައިގަތީ ނުހަނު އުފަލާއެކުގައެވެ.\nއަބްދުﷲ ބަޝީރު އާއި ފާތިމާގެ ކައިވެނި ހަފުލާގައި ނަގާފައިވާ ފޮޓޯއެއް\nއުކުޅަހުގެ ހިތްގައިމު ދިރިއުޅުމުގައި ދުވަސްތައް ވޭތުކުރަމުންދަނިކޮށް، 2004 ވަނަ އަހަރު އެދެމަފިރިންގެ އަލަތު ދަރިފުޅާއެކު އާއިލާއަށް އިތުރު އުފާވެރިކަމެއް ގެނެސްދިނެވެ. އަލަތު ދަރިފުޅަށް ފަސް އަހަރު ފުރުނުއިރު، އެދެމަފިރިންނަށް އިތުރު ދެ އަންހެން ދަރިން ލިބިއްޖެ އެވެ. އެކުދީންގެ ޅަފުރައިގެ ދުވަސްތައް ރާއްޖޭގެ ހިތްގައިމު މާހައުލުގައި ވޭތުކުރަމުންދަނިކޮށް، ހަގު ދަރިފުޅަށް4އަހަރުގައި ޗުއްޓީއަކަށް، ތިން ކުދިން ގޮވައިގެން ފާތުމާ އިންޑިއާގެ ޓްރިވެންޑްރަމަށް ދިޔައެވެ. އެ ދިޔަ ގޮތަށް ފާތުމަ އެނބުރި ރާއްޖެ ނައެވެ. މިކަންވީ ބަޝީރާއި ބަޝީރުގެ އާއިލާއަށް ލިބުނު ހިތްދަތި ކަމަކަށެވެ.\nބަޝީރުގެ އަންހެނުން ފާތުމަ\nފާތުމަ، ދަރިންކޮޅު ގޮވައިގެން އިންޑިއާއަށް ދިޔަތާ ތިން އަހަރުވީ އެވެ. އޭނާ ކުރިމަތިލާން ޖެހިފައިވަނީ ހިތްދަތިކަމާއި މާޔޫސްކަމެވެ. ބަޝީރު އާއި އޭނާގެ ބައްޕަ އަބްދުﷲ ނަޢީމް ޓްރިވެންޑްރަމްގައި މިއަދު މަސައްކަތް ކުރަމުން ދަނީ، ބަޝީރުގެ އުފަން ދަރީން އެނބުރި ރާއްޖެ ގެނެވޭނެ މަގެއް ހޯދުމަށެވެ. ބަޝީރުގެ އަލަތު ކައިވެނި ކުރި ފަސްގަނޑަށް އެނބުރި ދިޔައިރު، ޒަވާޖީހަޔާތަށް ވަނީ ބޮޑެތި ލޮޅުންތަކެއް އަރާފައެވެ. އެފަސްގަނޑުގައި އޭނާ ވަނީ ގޮތްހުސްވެފައެވެ.\nބަސީރު އާއި އޭނާގެ ބައްޕަ\nކޮންމެ ދުވަހެއްގެ އިރުއެރުމާއެކު، ބަޝީރާއި އޭނާގެ ބައްޕަ ނަޢީމްގެ މަސައްކަތަކީ، ބަޝީރުގެ ތިން ކުދިން ރާއްޖެ ގެނައުމަށް ކުރާ މަސައްކަތުގައި އަލިމަގެއް ހޯދުމެވެ. އިރުއޮއްސި އަނދިރިވުމާއެކު، ނިދަން އޮށޯންނަނީވެސް މާދަމާ ލިބޭނެ ކަމުގެ އުއްމީދުގައެވެ. ދުވާލު ހަތަރު ދަމުގެ މަސައްކަތަކީ އެއީއެވެ. އެންމެ ލޯބިވާ ތިން ދަރީންނަށް ބައްޕައެއްގެ ފުރިހަމަ ލޯބި ހޯދައިދިނުމުގެ އަޒުމުގައެވެ. އެމަސައްކަތުގައި އެތައް ދުވަހެއް ވެއަތުވެ ހިނގައްޖެ އެވެ. އެތަކެއް ގޮންޖެހުންތަކަކާއެކުގައެވެ. އެހެންނަމަވެސް، ބަޝީރުގެ ހިތްވަރެއް ބައްޔެއް ނުވެއެވެ. މިއީ ބަޝީރުގެ ވާހަކަ އެވެ. މިއަށްވުރެ، ބަޝީރުގެ މަޢުސޫމް ތިން ކުދިންގެ ވާހަކަ މާ އަސަރުގަދަ އެވެ. މަންމަގެ އުފަން ފަސްގަނޑުގައި، އެކުދިންނަށް ވަނީ ނުޙައްޤު އެތައް އަނިޔާއެއް ލިބިފައެވެ. މައިންބަފައިން ދުނިޔޭގައި ތިބެމެ، މައިންބަފައިންގެ ލޯބިން މަޙުރޫމްވިއެވެ.\nބަޝީރާއެކު އޭނާގެ ތިން ދަރިން:އެ ކުދިން ރާއްޖެ ގެނެވޭނެ "މަގެއް" އަދި ނުހޯދޭ\n2013 އަހަރު ނޮވެމްބަރ މަހުގެ 13 ވަނަ ދުވަހު ފާތުމާ ޗުއްޓީއަށް ތިން ކުދިނާއެކު އިންޑިއާއަށް ދިޔަ ގޮތަށް ފިލީއެވެ. ފާތުމާ އިންޑިއާއަށް ދިޔައީ ތިން ކުދިންގެ އައިޑީކާޑާއި އެކުދިންނާއި ގުޅޭ ހުރިހާ ލިޔެކިޔުންތައް ވެސް ހިފައިގެންނެވެ. ތިން ކުދިންނާއެކު ޗުއްޓީ އަށް އިންޑިއާ އަށް ދިޔުމަށްފަހު، ފާތުމަ އެނބުރި ރާއްޖެ އައުމަށް ދެކޮޅު ހެދިއެވެ. ތިން ކުދިންނާއެކު ފާތުމާ އިންޑިއާގައި ފިލަން ޖެހޭ އެއްވެސް ސަބަބެއް ނެތެވެ. އެދެމަފިރިން ރާއްޖޭގައި އުޅުނީ ނުހަނު ހަމަޖެހޭ ދިރިއުޅެމެވެ. ފާތުމަ ޗުއްޓީ އަށް ދިއުމާއި ހަމަޔަށްވެސް، އެދެމަފިރިންގެ ދޭތެރޭގައި ހައްލު ނުކުރެވޭ ވަރުގެ ބޮޑު މައްސަލައެއް ދިމާވެފައެއްނުވެއެވެ. އެކުދިން ގޮވައިގެން ރާއްޖެ އައުމަށް ތަކުރާރުކޮށް ބަޝީރު ދިޔައީ ފާތުމަ ކައިރިން އެދެމުންނެވެ. އިންޑިއާގައި ގިނަ ދުވަސްވެ، ކުދިންގެ ވިސާގެ މައްސަލަ ދިމާވެއްޖެނަމަ، ދަތިތަކާއި ކުރިމަތިލާންޖެހޭނެ ކަމާއި، އެނބުރި ރާއްޖެ އައުމަށް ބަޝީރު ދިޔައީ ނަސޭހަތްތެރިވަމުންނެވެ.\n"ތިން ފަހަރު ބަސީރު އިންޑިއާއަށް ގޮސް އޭނާގެ އަންހެނުންނާއި ބައްދަލުކުރި، ބައްދަލުކޮށްފައި އުކުދިންގެ ވިސާ ހަމަވަނީއޭ ޕާސްޕޯޓް ދިނުމަށް އެދުމުން އޭނާގެ އަންހެނުން ބުނީ ޕާސްޕޯޓް ވަނީ މީހެއްގެ އަތުގައި އޭ ޕާސްޕޯޓެއް ނުދޭނަމޭ، އަންހެން މީހާ ބުނަނީ ބަސީރު އާއި އެކު އުޅޭހިތްނުވާކަމަށް، އަދި އޭނާ މަރާލަންޖެހުނަސް ތިން ކުދިންނެން ރާއްޖެ ނުފޮނުވާނެ ކަމަށް ބުނި" ބަސީރުގެ ބައްޕަ ނައީމް ރާއްޖެއެމްވީއަށް މައުލޫމާތު ދެމުން ބުންޏެއެވެ.\n2014 ވަނަ އަހަރުން ފެށިގެން 2016 ވަނަ އަހަރާއި ހަމަޔަށް، ބަޝީރު މަސައްކަތް ކުރީ ފާތުމައަށް ވިސްނައިދިނުމަށެވެ. ތިން ކުދިންނާއެކު އެނބުރި ރާއްޖެ އައިސް، އެކުދިންނަށް މައިންބަފައިންގެ ފުރިހަމަ ލޯބި ހޯދައިދިނުމަށް އާދޭސް ކުރިއެވެ. އެހެންނަމަވެސް، ބަޝީރުގެ އާދޭސްތަކަށް ފާތުމަ ދިނީ ބީރު ކަންފަތެކެވެ. ފާތުމަގެ ޖަވާބަކަށްވީ ބަޝީރުގެ ތިން ކުދިން، އެކުދިންގެ ބައްޕަގެ ގާތަށް ދުވަހަކުވެސް ނުފޮނުވާނެ ކަމަށެވެ. އެންމެ ފަހުން، ފޯނު ނަމްބަރު ބަދަލުކޮށް ރާއްޖޭގައި ތިބި އެކުދިންގެ އާއިލާއާއި، އެކުދިންގެ ބައްޕަ ބަޝީރުއާ ގުޅުން ކަނޑާލިއެވެ. ބަޝީރުގެ ހާސްކަން އިތުރުވީ އެހިސާބުންނެވެ. އޭރު އިންޑިއާގައި ފާތުމަ އާއި ބަޝީރުގެ ތިން ކުދިން ދިރިއުޅޭ ތަނެއްވެސް ކަށަވަރެއްނުވެއެވެ.\n"އަޅުގަނޑުގެ ތިން ކުދިން ރާއްޖެއަށް ފޮނުވައިދިނުމަށް އަނބިމީހާ ގާތު އެދުމުން ދުވަހަކު ވެސް ރާއްޖެއަށް ނުފޮނުވާނެ ކަމަށްވެސް ބުނި، އަޅުގަނޑު ކުދިންނާއި ފޯނުން ވާހަކަދައްކަން ބޭނުންވާ ވާހަކަ ބުނުމުން ވާހަކަ ދައްކަންވެސް ނުދޭނެ ކަމަށް ބުނި" ބަޝީރު ބުންޏެއެވެ.\nފާތުމަ ރާއްޖެ އައުމަށް ނަސޭހަތްތެރިވުމުގެ އިތުރުން، އެކުދިން އެނބުރި ރާއްޖެ ގެނައުމަށް ބަޝީރު ދިޔައީ އެހެން ގޮތްގޮތުންވެސް މަސައްކަތް ކުރަމުންނެވެ. އެމަސައްކަތުގައި، އިންޑިއާގައި ހުންނަ ދިވެހި ކޮންސިއުލޭޓް އޮފީހާއި، ރާއްޖޭގައި ހުރި ކަމާއި ގުޅޭ މުއައްސަސާތަކުގެ އެހީތެރިކަން ހޯދުމަށް ބަޝީރު ދިޔައީ ވަރުބަލިކަމެއް ނެތި މަސައްކަތް ކުރަމުންނެވެ. މާޔޫސްކަން އިތުރުވިނަމަވެސް، އެމަސައްކަތުގައި ދެމިހުރީ، އެކުދިންނަށް އޮތް ލޯތްބެއްގެ ބޮޑުކަމުންނެވެ.\nއިންޑިއާގެ ޓްރިވެންޑްރަމްގައި ހުންނަ ދިވެހި ކޮންސިއުލޭޓް އޮފީސް\nއިންޑިއާގެ ޓްރިވެންޑްރަމްގައި ހުންނަ ދިވެހި ކޮންސިއުލޭޓް އޮފީހުގެ ސަމާލުކަމަށް އެމައްސަލަ ގެނައުމުން، ކޮންސިއުލޭޓް އޮފީހުން ލަފާދިނީ އެކަމަކީ އާއިލީ މައްސަލައަކަށް ވުމުން، އެމައްސަލަ ފެމިލީ ކޯޓަށް ހުށަހަޅައިގެން ކުރިއަށް ގެންދިއުމަށެވެ. 2015 ވަނަ އަހަރު ފެމިލީ ކޯޓަށް އެމައްސަލަ ހުށަހެޅުމުން، އެމައްސަލަ ބެލުމަށްފަހު 2016 ވަނަ އަހަރު ފެމިލީ ކޯޓުން ނިންމީ، ބޭރު ޤައުމެއްގެ ރައްޔިތަކާއި ދިވެއްސަކު ކައިވެނިކޮށްގެން ލިބިފައިވާ ކުދިން އެއް ޤައުމުން އަނެއް ޤައުމަށް ބަދަލުކުރެވޭނެ ފަދަ ޤާނޫނެއް ނުވަތަ ގަވާއިދެއް ހެދިފައިނުވުމާއި، އިންޑިއާ އާއި ދިވެހިރާއްޖެއާއި ދެމެދު އެފަދަ އެއްބަސްވުމެއް ގާއިމްވެފައިނެތުމުން އެމައްސަލާއި ރާއްޖޭގެ ކޯޓަކުން އިންސާފު ހޯދައިދެވެން ނެތް ކަމަށެވެ. އަނެއްކާވެސް ހިތްދަތިކަމާއި މާޔޫސްކަމެވެ.\nބަޝީރުގެ ތިން ކުދިން:އެ ކުދިން ޔަތީމް ހާނާގައި އެއް އަހަރު ހޭދަކުރި\nމި ހިތްދަތިކަމުގައި ބަޝީރު އޭނާގެ ލޯބިވާ ތިން ކުދިންނާއި ދުރުގައި ދިރިއުޅެން މަޖުބޫރުވިއެވެ. ބައްޕަގެ ލޯބިން އެކުދިން މަޙްރޫމްވިއެވެ. އަލުން އަނބުރާ ލޯބިވާ ތިން ކުދިންނާއި އެކުގައި ދިރިއުޅެވޭނެ ކަމުގެ އުއްމީދުގައި ހުއްޓައި، މިއަހަރުގެ ޖެނުއަރީ މަހު އިންޑިއާއިން ފޯން ކޯލެއް އައެވެ. ފާތުމަގެ ކޯލެއް ނޫނެވެ. ދިނީ ސިއްސައިގެންދާވަރުގެ ޚަބަރެކެވެ. ބަޝީރުގެ ތިން ކުދިންނަށް އިންޑިއާގައި ބޮޑެތި އަނިޔާތަކެއް ލިބެމުންދާ ވާހަކައެވެ. އެކުދިންގެ މަންމަ ފަރާތުގެ ބޮޑުދައިތަގެ ޚަބަރަކީ، ބަޝީރުގެ ތިން ކުދިން އިންޑިއާގެ ޔަތީމްޚާނާ އަކަށް ލާފައިވާ ކަމާއި، ޔަތީމްޚާނާގައި އެކުދިންނަށް ބޮޑެތި އަނިޔާދޭ ވާހަކައެވެ. އަދި އެކުދީންގެ ހާލު ރަނގަޅު ނޫން ކަމަށްވެސް ކުދިންގެ ބޮޑު ދައިތަ ޚަބަރު ދިނެވެ.\nބަޝީރުގެ ތިން އަންހެން ކުދިން ކަމަށްވާ އުމުރުން 12 އަހަރުގެ އާއިމިނަތު ޔަސްރާ އަބްދުﷲ އާއި، އުމުރުން 10 އަހަރުގެ އާއިމިނަތު ނަސްރާ އަބްދުﷲ، އަދި އުމުރުން7އަހަރުގެ މަރިޔަމް ނައުރާ އަބްދުﷲ އަށް ޔަތީމްޚާނާގައި ބޮޑެތި އަނިޔާތަކެއް ލިބެމުންދާ ކަމުގެ ޚަބަރު ލިބުމާއެކު، އެކުދިންގެ ބައްޕަގެ ކެތްތެރިކަން ކޮޅުންލިއެވެ. އެޚަބަރާއެކު، ބަޝީރު އާއި ބަޝީރުގެ ބައްޕަ އެމައްސަލަ ކަމާއިބެހޭ މުއައްސަސާތަކަށް ހުށަހެޅިއެވެ. ޖެންޑަރ މިނިސްޓްރީ އާއި، ފުލުހުންގެ އިދާރާ އަދި ޚާރިޖީވުޒާރާ އަށް ކަންހިނގާފައިވާ ގޮތުގެ މަޢުލޫމާތު ޙިއްސާކޮށް، އެކަމުގައި ސަރުކާރުގެ އެހީތެރިކަމަށް އެދުނެވެ. ދިވެހިރާއްޖެ އަށް އުފަން، ދިވެހި ރައްޔިތުންގެ ގޮތުގައި ތިބި މަޢުސޫމް ތިން ކުދިންނަށް ލިބެމުންދާ އަނިޔާތަކުގެ މައްސަލާގައި، ދިވެހިރާއްޖޭގައި މުއައްސަސާތަކުން އެދެވޭ ކާމިޔާބެއް ލިބޭ ގޮތެއް ނުވިއެވެ. އެކުދިންގެ ޙައްގުގައި ކޮށްދެވޭނެ މާބޮޑު ކަމެއް އޮތް ކަމަކަށް ނުވިއެވެ. އާއިލާގެ އާދޭހާއެކުވެސް އެކަމުގައި މާބޮޑު ކުރިއެރުމެއް ނުލިބުނެވެ. އަނެއްކާވެސް ގޮތްހުސްވީއެވެ.\nބަޝީރާއި އޭނާގެ ބައްޕަ މިހާރު ވެސް ތިބީ އިންޑިއާގައި\n" އަޅުގަނޑުމެން މާލެ އައިސް ވަގުތުން ކަމާއި ބެހޭ މުވައްސަސާތަކަށް މައްސަލަ ހުށައެޅިން، ފުލުހުންވެސް އަދި އެހެން މުއައްސަސާތަކުން ވެސް ދިން ޖަވާބަކީ ރާއްޖެއާއި އިންޑިއާއި ދޭތެރެއަކު ނޯވެއޭ މީހުން ބަދަލުކުރުމުގެ އެއްވެސް އެއްބަސްވުމެއް ވެސް، އެގްރިމެންޓެއް ވެސް ހެދިފައެއް ނެތޭ، ތިޔަކަމުގައި އެއްވެސް މަސައްކަތެއް ކޮށްދެވެން ނެތް ކަމަށް ބުނެ ދިން ޖަވާބު ވެސް އަޅުނޑުގައި އަތުގައި އެބަ އޮތް" ނައީމް ބުންޏެއެވެ.\n" އަޅުގަނޑު ބުނިން އަޅުގަނޑު މިއުޅޭނީ ދިވެހި ޕާސްޕޯޓުގައި ތިބި ދިވެހިންގެ ތިން ކުދިން ، ރާއްޖޭގެ ރަޖިސްޓްރީގައި ތިބި ތިންކުދިން ޔާތީމް ހާނާއެއްގައި އަނިޔާލިބެމުންދާތީ ކަމަށް، ދައުލަތުން ދެވެން އޮތް އެއްބާރުލުމެއް ދިނުމަށް އެދުމުން ވެސް އެބޭފުޅުން އެކަމެއް ނުކޮށްދިން."\nމުއައްސަސާތަކުގެ އެއްބާރުލުން ނުލިބުމުން ބަސީރު އާއި އެނާގެ ބައްޕަ ނައީމް އެކުދިން ޔަތީމް ހާނާއިން ނެރުމަށް އިންޑިޔާއަށް ދިޔައެވެ. އިންޑިއާގައި ހުންނަ ދިވެހި ރާއްޖޭގެ ކޮންސިއުލޭޓަށް އެ ދެބަފައިން ގޮސް، މައްސަލަ ހުށައެޅިއެވެ. އަދި ރާއްޖޭގެ ތިން ކުދިންނަށް ޔަތީމް ހާނާއެއްގައި އަނިޔާދެމުންދާ ކަމުގެ ވާހަކަ ހިއްސާކުރުމުން، އެކުދިންގެ މަންމަ ފާތުމަ ކޮންސިއުލޭޓް އޮފީހަށް ހާޒިރުކުރިއެވެ. ކޮންސިއުލޭޓް އޮފީހުން ކުދިންގެ މަންމަ އާއި ސުވާލުކުރުމުން ޔަތީމް ހާނާއަށް ތިން ކުދިން ލީކަމަށް އެއްބަސް ވިއެވެ. ބައްޕަ ދުނިޔޭގައި ހުއްޓަ އެކުދިންގެ ޔަތީމް ހާނާއަށް ނުލެވޭނެ ކަމަށް ބުނެ ކޮންސިއުލޭޓް އޮފީހުން އެކުދިން ޔަތީމް ހާނާއިން ނެރުމަށް ފާތިމައަށް އެންގިއެވެ. ޔަތީމްޚާނާއަށް ތިން ކުދިން ލާފައިވަނީ، އެކުދިންގެ ބައްޕަ ނިޔާވެފައިވާ ކަމަށް ބުނެ އެވެ. ކޮންސިއުލޭޓް އޮފީހުގެ އެންގުމަށް އެކުދިންގެ ބައްޕަ ބަޝީރާއެކު، ޔަތީމްޚާނާ އަށް ފާތުމަ ދިޔުމުން، ފާތުމަ ހެދީ ދޮގުކަން ޔަތީމްޚާނާ ހިންގާ ފަރާތްތަކަށް ފަޅާއެރިއެވެ. ފާތުމައާއި އެތަކެއް ސުވާލުތަކެއް ކުރުމަށްފަހު، އެންމެ ފަހުން ބަޝީރުގެ ތިން ކުދިން ޔަތީމްޚާނާއިން ނެރުނެވެ.\nބަސީރުގެ ތިން ކުދިން ޔަތީމް ހާނާއިން ނެރުނު ދުވަހު އާއިލާގެ މެމްބަރުންނާއެކު\n" އަތީމް ހާނާއާއި ހަވާލުވެގެން ހުރި މީހާ ނުކުމެ ބުނި، ކިހިނެތް ވެގެންހޭ ތިޔަ އުޅެނީ، އަޅުގަނޑުމެން ބުނިން ބަސީރުގެ ތިން ކުދިން މިތަނަން ލާފައި ތިބި ކަމުގެ މައުލޫމާތު ލިބިގެނޭ އަޅުގަނޑުމެން މިއައީ، ބުނީމަ ބުނި ކޮބާހޭ އެ ތިންކުދިންނަކީ، އަޅުގަނޑުމެން ޕާސްޕޯޓާއި އައިޑީކާޑު ދެއްކިން، އެކުދިން އެތާގައި ތިބިކަމަށް ބުނުމުން އަޅުގަނޑުމެން ސުވާލުކުރިން ކިހިނެތްވެގެންތޯ، ތިން ކުދިންގެ މަންމަ އާއި ބައްޕަ ސަލާމަތުން ތިއްބާ ޔަތީމް ހާނާއަށް ވެއްދީ،ބުނީމަ ބުނީ އެކުދިންގެ މަންމަ އެބައޮތޯ ސިޓީއެއް ލިޔެފައި އެކުދިންގެ ބައްޕަ މަރުވިކަމަށް، އެހެންވެގެނޭ ޔާތީމް ހާނާއަށް ވެއްދީ" ނައީމް ބުންޏެއެވެ.\nއިންޑިއާގައި ބަޝީރުގެ ތިން ކުދިންނަށް އަނިޔާދިން ޔަތީމްޚާނާ ހުންނަނީ ކެރަލާ ސްޓޭޓްގެ އެކަހެރި ހިސާބެއްގައި އެވެ. ރާއްޖެޓީވީގެ ޓީމަށް އޮޓޯއެއްގައި ޔަތީމްޚާނާއަށް ދެވުނީ ތިން ގަޑިއިރު ދުއްވައިގެންނެވެ. ޔަތީމްޚާނާ އަށް ވަނުމަށް ރާއްޖެޓީވީގެ ޓީމަށް އޮތް ހަމައެކަނި މަގަކީ، އެތަނުގައި ތިބި ކުދިންނަށް ހަދިޔާ ދިނުމެވެ. ތަހުގީގީ ނޫސްވެރިކަމެއް ކުރުމަށް ކުރާ މަސައްކަތް ފަޅާއަރައިފިނަމަ، ބޮޑެތި މައްސަލަތަކާއި ކުރިމަތިލާން ޖެހިދާނެ ކަމަށް ބަލައި، އެތަނުގެ އެތެރެއަށް ވަނީ، އެކުދިންނަށް ހަދިޔާ ދިނުމުގެ ނަމުގައެވެ. އެތަނަށް ވަނުމުގެ ފުރުޞަތު ދިންނަމަވެސް، އެތަނުގެ ތެރެއަށް ކެމެރާ ވެއްދުމަށް އުޒުރުވެރިވިއެވެ. މައިންބަފައިން ނިޔާވެ، ޔަތީމްވާ ކުދީންނަށް އެހީތެރިކަން ފޯރުކޮށްދިނުމުގެ ނަމުގައި ހިންގާ އެތަން ސިފަވަނީ ޖަލެއްގެ ގޮތުގައެވެ. ފެންނަ ފެނުމަށް އެއީ ޔަތީމް ކުދީންގެ މައްޗަށް ހަރުކަށި ޤަވާއިދުތައް ހިންގާ ހުރަގެއެއް ފަދަ ތަކެކެވެ.\nބަސީރުގެ ތިން ކުދިން ތިބި ޔަތީމް ހާނާ\nމިޔަތީމްޚާނާގައި ބަޝީރުގެ ކުދިން އެއްހަރު ދުވަސް ހޭދަކުރީ ހިތްދަތިކަމުގައެވެ. އަމިއްލައަށް އެއްޗެހި ދޮވެ، ހުރިހާ ކަމެއް ކޮށްގެންނެވެ. އެތަނުގެ އުސޫލުތަކާއި ހިލާފުވެއްޖެނަމަ އަދަބުދެއެވެ. ބައެއްފަހަރު ޔަތީމްހާނާގައި ކުދިން ލާފައި ތިބޭ ތަނުން ނުނިކުމޭގޮތަށް ބަންދުކުރެއެވެ. އެކުދިންގެ ގައިގައި ތަޅާ، ޖިސްމާނީ ބޮޑެތި އަނިޔާ ދެއެވެ.\n" އެކުދިންގެ ފޮޓޯތަކުން ވެސް އިނގޭނެ އެއީ ޖިސްމާނީ ގޮތުން އެކުދިންނަން ދީފައިވާ އަނިޔާއެއްކަން،ވަރަށް އަސަރުކުރި އެކުދިންނަން އަނިޔާކޮށްފައި ހުރިތަންތަން ފެނުމުން " ބަޝީރު ބުންޏެއެވެ.\nއެކުދިންގެ ހަށިގަނޑުގައި ހުރި ލަކުނުތަކުން، ބޮޑެތި އަނިޔާ ދީފައިހުރިކަމުގެ ސާފު ހެކި އަދިވެސް އެހެރީ ފެންނާށެވެ. އެކުދިންގެ އަތާއިފައިގެ ބައެއް ތަންތަން ހުރީ ފާރުހެދިފައި ތަންނަ ދޮސްލާފައެވެ. ބަލާބެލުމަށް ސިފަވަނީ ބަނދެފައި ބެހެއްޓުމުގެ ސަބަބުން އަތާއި ފައިގައި ލާފައިހުރި ލަކުނު ތަކެއްގެ ގޮތުގައެވެ. ސިނގެރޭޓް ނުވަތަ އަލިފާން ޖައްސާފައިހުރި ގޮތަށް އެކުދިންގެ ހަށިގަނޑުގެ ތަންނަން ފިހިފައި ހުއްޓެވެ. އެކުދިންނަން ދިވެހި ބަހުން ވާހަކަ ދައްކަން ނޭނގުނު ނަމަވެސް، މަޅިޔާލަމް ބަހުން އެހިތްދަތި ތަޖުރިބާ އެކުދިން ހިއްސާކުރީ އަސަރާއިއެކުގައެވެ. އެހާ ޅައުމުރެއްގައި ޖިސްމާނީ އަނިޔާތަކެއް ތަޙައްމަލް ކުރަން ޖެހުމުން، އެކުދިންނަށް ވަނީ ނަފްސާނީގޮތުން ވަރަށް ބޮޑަށް އަސަރުކޮށްފައެވެ.\nފައިގައި އުފެދިފައިވާ ފާރުތައް ދައްކާލަނީ\nކޮންސިއުލޭޓް އޮފީހުގެ އެހީތެރިކަމާއި އެކު އެކުދިން ޔަތީމް ހާނާއިން ނެރުނުކަމުގައި ވިއަސް، އެކުދިން ރާއްޖެގެންދެވޭނެ މަގެއް އަދިވެސް ނުފެނެއެވެ. މަންމަގެ އިހުމާލުން އެކުދިންނަށް ބޮޑެތި އަނިޔާތަކެއް ލިބިފައިވާކަން އެނގިތިބެމެ، ކޮންސިއުލޭޓް އޮފީހުން މައްސަލަ ނިންމީ އެކުދިންގެ މަންމަ ފާތުމާ ކައިރީގައި ކުދިން ބޭތިއްބުމަށެވެ. މިކަންވީ ބަޝީރު އާއި ނައީމަށް ގަބޫލުކުރަން ދަތި ކަމަށެވެ. ކޮންސިއުލޭޓް އޮފީހުގެ އިސްވެރިންނަން ޔަތީމް ހާނާއިން އެކުދިންނަން ކޮށްފައިވާ އަނިޔާތައް ފެންނަން ހުއްޓައި މިފަދަ ގޮތަކަށް މައްސަލަ ނިންމުމުނެވެ.\nބަޝީރުގެ ލޯބިލޯބި ތިން ދަރިންގެ އިސްތަށިގަނޑު ޔަތީމް ހާނާއިން ވަނީ ކޮށާލާފައި\nއެކުދިންނަށް ޔަތީމްޚާނާގައި އަނިޔާ ލިބި، އަދި އެކުދިންގެ ޕާސްޕޯޓު މުއްދަތު ހަމަވެ އަދި ވިސާގެވެސް މުއްދަތު ހަމަވެފައިވާތީ، އެ މައްސަލައަށް ހައްލެއް ހޯދާދިނުމަށް އެކުދިންގެ ބައްޕަ ހުށަހެޅި މައްސަލަ ނިންމާފައި ވަނީ އެކުދިންގެ މަންމަ ކައިރީގައި އިންޑިއާގައި ބޭތިއްބުމަށެވެ. އަދި ކުދިންގެ ޚަރަދާއި އެހެނިހެން ޙަރަދުގެ ގޮތުގައި 300 ޔޫއެސް ޑޮލަރު ކޮންމެ މަހެއްގެ 10 އެއްގެ ކުރިން ކުދިންގެ މަންމަ އަށް ލިބޭނެ ގޮތް ހަމަޖެއްސުމަށާއި، ކުދިންގެ ޕާސްޕޯޓާއި ވިސާގެ ކަންކަން ނިންމުމަށް ކުދިންގެ ބައްޕަ އެހީތެރިވުމަށާއި، އަދި އެކުދިން ރަނގަޅު މާހައުލެއްގައި ތަރުބިއްޔަތުކުރުމަށާއި، ކުދިންގެ ބެލެމަށް އެކުދިންނާއެކު ގޭގައި މަޑުކުރުމަށް ކުދިންގެ މަންމަ ފާތުމައަށް އަންގައި ކޮންސިއުލޭޓުން މައްސަލަ ނިންމި އެވެ.\nބަޝީރު އާއި އެނާގެ ބައްޕަ ނައީމް ކޮންސިއުލޭޓް އޮފީހުގައި އެކުދިން ރާއްޖެ ގެންދަން ބޭނުންވާކަމަށް ބުނުމުން ވެސް އެކަމަށް އެއޮފީހުން އިންކާރު ކުރިއެވެ. އެކުދިން ރާއްޖެ ގެންދަން މަސައްކަތް ކުރާކަމަށްވާނަމަ ބަޝީރު އިންޑިއާ ފުލުހުން ހައްޔަރުކޮށް ޖަލަށް ލާނެ ކަމަށް ކޮންސިއުލޭޓް އޮފީހުން ބުނުމުން، މައްސަލަ ނިންމި ލިޔުމުގައި ސޮއިކުރަން ބަޝީރު ގާތު އެދުނެވެ.\nބަޝީރުގެ ތިން ދަރިންގެ ތެރެއިން އެއް ދަރިއެއްގެ ފައި ފާރުވެފައި\nރާއްޖެއެމްވީގެ ޓީމަށް ވަނީ ކޮންސިއުލޭޓް އޮފީހުން މައްސަލަ ނިންމިކަމުގެ ލިޔުންކަމަށް ބުނާ ލިޔުމެއް ލިބިފައެވެ. އެހެންނަމަވެސް އެލިޔުމަކީ ދައުލަތުގެ އިދާރާއެއްގެ ލެޓާހެޑްގައި ލިޔެ، ދައުލަތުގެ ނިޝާނެން ޖަހާފައިވާ ލިޔުމެއް ނޫނެވެ. މިފަދަ މައްސަލައެއް ދިވެހި ރާއްޖޭގެ ކޮންސިއުލޭޓް އޮފީހުން ބެލުމަށް ފަހު މައްސަލަ ނިންމާފައިދޭ ލިޔުމުގައި ދިވެހި ދައުލަތުގެ ނިޝާނާއި މައްސަލަ ބެލިމީހާގެ ނަމާއި ސޮއި އިންނަންޖެހޭނެވެ. ކޮންސިއުލޭޓް އޮފީހުން ވެސް އެދެބަފައިންނަން އޮޅުވާލި ކަމަށް ބަޝީރު އާއި ނައީމް ތުހުމަތު ކުރެއެވެވެ.\nޔަތީމް ހާނާގައި ލިބުނު އަނިޔާގެ ލަކުނު\nމިއަދު ވެސް ބަސީރު އާއި އޭނާގެ ބައްޕަ ނައީމް ތިބީ އިންޑިއާގައެވެ. އެކުދިން ރާއްޖެ ގެނެވޭނެ ގޮތެއް ނެތިފައެވެ. މަޢުސޫމް ދިވެހި ތިން ކުދިންގެ ޙައްޤުތައް ހޯދައިދިނުމަށް އެކުދިންގެ ބައްޕަ ކުރާ މަސައްކަތުގައި ދިވެހިރާއްޖޭގެ މުއައްސަސާތަކުން ދީފައިވަނީ ބީރު ކަންފަތަކެވެ. ކަނޑައެޅިގެން އެކުދިންނަށް އަނިޔާ ލިބެމުންދާކަން އެނގިތިބެއެވެ. ބައްޕަގެ ލޯބިން މަޙުރޫމްކޮށް، އެކުދިންނަށް އިހުމާލުވި މަންމަގެ އަތްމައްޗަށް އެކުދިން ދޫކޮށްލީއެވެ. އެތަކެއް އަނިޔާތަކަކާއި އެކުދިން ކުރިމަތިލާފައިވަނިކޮށް، އަނެއްކާވެސް އެ އަނިޔާވެރި މާހައުލަށް ދޫކޮށްލަންވީތޯ އެވެ. އެކުދިންނަށް ސަލާމަތާއި ރައްކާތެރިކަން ފޯރުކޮށްދިނުމަކީ ދިވެހި ސަރުކާރުގެ ޒިންމާއެއް ނޫންތޯ އެވެ. ދިވެހިރާއްޖޭގެ އާބާދީގެ ދަފްތަރުގައި އެކުދީންގެ ނަން އެބައޮތެވެ. އެކުދިންނަށް ދިވެހި އައިޑީ ކާޑާއި، ދިވެހި ޕާސްޕޯޓް ދޫކޮށްފައިވެއެވެ.\nސަރުކާރުގެ ޒިންމާއަކީ، ހަމައެކަނި އެކުދިންނަށް އައިޑީ ކާޑު ހައްދައިދިނުމާއި، ޕާސްޕޯޓް ދޫކުރުން އެކަނިތޯއެވެ. އެކުދިން އަނިޔާގެ ވެއްޓަކަށް ދޫކޮށްލައިގެން ދެން ވާނެ ގޮތެއް ބަލަން އަނެއްކާވެސް ތިބެންވީތޯ އެވެ. މިކަމުގައި ދިވެހި ސަރުކާރުގެ ފުރިހަމަ އެހީތެރިކަން އެކުދިންނަށް ބޭނުންވެއެވެ. އެކުދިންގެ ބައްޕަ ބަޝީރުގެ އާދޭހަކީވެސް ދިވެހި ދައުލަތުގެ ފަރާތުން މިކަމުގައި އެހީތެރިކަން ފޯރުކޮށްދިނުމެވެ. މައުސޫމް އެކުދިންނަށް ސަލާމަތާއި ރައްކާތެރިކަން ކަށަވަރުވެފައިވާ މާހައުލެއްގައި ދިރިއުޅުން ވެއަތު ކުރުމުގެ ފުރުޞަތު ހޯދައިދިނުމަށެވެ. ދަރިއަކާއި މެދު މަންމަ އަކު ވީ އިހުމާލުން މަޢުސޫމް އިބްތިހާލް ނިޔާވި ހާދިސާ އަކީ ދިވެހީން ހަނދާނުން ނުނެތޭނެ ކަމެކެވެ. މިފަދަ މައްސަލަތަކުގައި، ވަގުތު ފާއިތުވުމުގެ ކުރިން އެކަމަށް ފިޔަވަޅު އަޅަން ޖެހެއެވެ.


Lebanon ge sarukaaru control kuranee Hezbollah in kamah kuri thuhumathuejamaaathun dhogu koffi Lebanon ge sarukaaru control kuranee Hezbollah in kamah kuri thuhumathuejamaaathun dhogu koffi\nލުބްނާންގެ ސަރުކާރު ކޮންޓްރޯލްކުރަނީ ހިޒްބުﷲ އިންކަމަށް ކުރި ތުހުމަތު އެ ޖަމާޢަތުން ދޮގުކޮށްފި\nހިޒްބުﷲ ގެ ނައިބު ލީޑަރު ޝޭޚް ނައީމް ޤައްސާމް\nލުބުނާނުގެ އާ ސަރުކާރުން ކޮންޓްރޯލްކުރަނީ އެ ޤައުމުގެ ހަނގުރާމަވެރި ޖަމާޢަތް ހިޒްބުﷲ ކަމަށް ވިދާޅުވެ، އިސްރާއީލުގެ ބޮޑުވަޒީރު ކުރެއްވި ތުހުމަތުތައް އެ ޖަމާޢަތުން ދޮގުކޮށްފިއެވެ. މިކަމާ ބެހޭގޮތުން ވާހަކަދައްކަމުން ހިޒްބުﷲ ގެ ލީޑަރު ޝޭޚް ނައީމް ޤައްސާމް ބުނީ، އިސްރާއީލުގެ ބޮޑު ވަޒީރު ބުންޔާމީން ނަތަންޔާހޫގެ މި ތުހުމަތުތަކަކީ އެއްވެސް މުހިއްމުކަމެއް ދޭންޖެހޭ ވާހަކަތަކެއް ނޫންކަމަށެވެ.\nއަދި ހިޒްބުﷲއަކީ ލުބުނާނުގެ ޤައުމީ އެއްބައިވަންތަކަމަށް މަސައްކަތްކުރުމަށް އުފައްދާފައިވާ ގުޅިފައިވާ ސަރުކާރުގެ މުހިއްމު ބައެއް ކަމަށްވެސް އޭނާ ބުންޏެވެ. މިދިޔަ އަހަރުގެ މޭ މަހުގެ ޢާއްމު އިންތިޚާބަށް ފަހު، ދިގުލައިގެންދިޔަ މަޝްވަރާތަކެއްގެ ނަތީޖާއަށް ބަރޯސާވެ، ލުބުނާނުގައި އާ ސަރުކާރެއް ޤާއިމުކޮށްފައިވަނީ ހުސްވި ހަފުތާގައެވެ.\nމި ސަރުކާރުގައި ހިޒްބުﷲގެ ސިޔާސީ ޕާޓީއިން ވަނީ ސިއްހަތާ ބެހޭ ވަޒީރުގެ މަޤާމަށް ބޭފުޅަކު އައްޔަނުކޮށްފައެވެ. އެ ޖަމާޢަތުން ބުނެފައިވަނީ ސިއްހަތާ ބެހޭ ވުޒާރާއިން ޢާއްމުންނަށް ޚިދުމަތްތައް ދިނުމުގައި އެއްވެސް ފަރާތަެއް ތަފާތުނުކުރާނެކަމަށެވެ.\nއިސްރާއީލުން އާދިއްތަ ދުވަހު ބުނެފައިވަނީ ލުބުނާނުގެ އާ ސަރުކާރު ކޮންޓްރޯލް ކުރަމުންދާނީ ހިޒްބުﷲ މެދުވެރިކޮށް އީރާނުން ކަމަށެވެ. އެމެރިކާއިން ވެސް ވަނީ ލުބުނާނުގެ އާ ސަރުކާރުގައި ހިޒްބުﷲއަށް މުހިއްމު ދައުރެއް އަދާކުރުމުގެ ފުރުސަތު ލިބިފައިވާތީ، އެކަމާ ކަންބޮޑުވުންފާޅުކޮށްފައެވެ.


2021: Kilo kiraigen drug vehdhi ahareh, shaamiluvaa kudakudhinves gina! | ThePress\n2021: ކިލޯ ކިރައިގެން ޑްރަގު ވެއްދި އަހަރެއް، ޝާމިލުވާ ކުޑަކުދިންވެސް ގިނަ!\n01 January 2022, 22:16\nސީޕީ ހަމީދު (ކ) އަދި ހޯމް މިނިސްޓަރު އިމްރާން، ފަހަތުން ފެންނަނީ ފުލުހުން ހިންގި ޑްރަގް އޮޕަރޭޝަނެއް ---\nރާއްޖޭގައި އެންމެ ބޮޑު އަދި އެންމެ ނުރައްކާ އެއް މައްސަލައަކީ މަސްތުވާތަކެތީގެ މައްސަލައެވެ. މަސްތުވާތަކެތި ރާއްޖެއަށް އެތެރެ ކުރަން ފެށި ސީދަ ތާރީހެއް އެނގެން ނެތަސް މިއަދު ރާއްޖެއަކީ މަސްތުވާތަކެތި އިންތިހާއަށް ތިޔާގި ގައުމެކެވެ.\nމަސްތުވާތަކެތީގެ މައްސަލަތަކުގައި އާންމުކޮށް ހައްޔަރު ކުރަނީ 18 އަހަރުން މަތީގެ މީހުން ކަމަށް ވިޔަސް މަސްތިވާތަކެއްޗާ ގުޅޭ މައްސަލަތަކުގައި ދަށް އުމުރުފުރާތަކުގެ ކުދިން ޝާމިލުވާ އަދަދު މަދެއް ނޫނެވެ. ތަފާސްހިސާބުތައް އެކަމަށް ހެކި ދޭއިރު، މީހުން މެރުން ފަދަ ބޮޑެތި ކުށްތަކުގައި ހައްޔަރު ކުރާ މީހުންގެ ތެރޭގައިވެސް މަސްތުވާތަކެއްޗާ ގުޅުން ހުންނަ ކުޑަކުދިން ހައްޔަރު ކުރަމުން ދެއެވެ.\n2021 ގައި މަސްތުވާތަކެތީގެ މައްސަލަތައް އިތުރު\nވޭތުވެދިޔަ ފަސް އަހަރަށް ބެލިކަމުގައި ވިޔަސް އެންމެ ގިނައިން މަސްތުވާތަކެތީގެ މައްސަލަ ހުށަހަޅާފައި ވަނީ 2017 އިން ފެށިގެން 2019 އަށެވެ. އެގޮތުން އެ ތިން އަހަރު އެވަރެޖްކޮށް 2,000 އަށް ވުރެ ގިނަ މައްސަލަ ވަނީ ހުށަހަޅާފައެވެ. ނަމަވެސް 2020 ވަނަ އަހަރު ހުށަހެޅި މަސްތުވާތަކެތީގެ މައްސަލަ ބޮޑުތަނުން ދަށްކޮށް, އެ އަދަދު ވަނީ 1,371 އަށް ވެއްޓިފައެވެ. ނަމަވެސް 2021 ވަނަ އަހަރު 1,571 މައްސަލައެއް ފުލުހުންނަށް ހުށަހަޅާފައިވާ ކަމަށް ތަފާސްހިސާބު ތަކުން ދައްކައެވެ.\nމައްސަލަތައް ހުށަހަޅާފައިވާ ގޮތް:\nފުލުހުންގެ ތަފާސްހިސާބުތަކުން ދައްކާ ގޮތުގައި މަސްތުވާތަކެތީގެ މައްސަލަތައް 2021 ވަނަ އަހަރު އެންމެ ގިނަވެފައި ވަނީ އަހަރުގެ ތިންވަނަ ކުއާޓަރުގައެވެ. މައްސަލަތައް އެންމެ މަދުން ހުށަހަޅާފައި ވަނީ އަހަރުގެ ފަހު ކުއާޓަރުގައެވެ. މި ދިޔަ އަހަރުގެ ފަހު ކުއާޓަރުގައި ހުށަހަޅާފައިވާ މައްސަލަތައް މަދު ނަމަވެސް، "ކިލޯ ކިރައިގެން" އަތުލި މަސްތުވާތަކެތި މަދެއް ނޫނެވެ.\nމިފަހުން ފުލުހުން ހިންގި ބޮޑެތި ބައެއް އޮޕަރޭޝަންތައް\n215 ކިލޯގެ މަސްތުވާތަކެތީގެ މައްސަލަ\nމިއަހަރު ފުލުހުން ހިންގި އެއް އޮޕަރޭޝަންގައި އެންމެ ގިނަ އަދަދެއްގެ މަސްތުވާތަކެތި އަތުލައިގަންފައި ވަނީ، މިދިޔަ އަހަރުގެ އޮކްޓޯބަރު މަހުގެ މެދުތެރެއިންނެވެ. އެގޮތުން، ފުލުހުންގެ ޑްރަގް އެންފޯސްމަންޓް ޑިޕާޓްމަންޓާއި، މެރިން ފުލުހުންނާއި، ފޮރެންސިކްސްގެ އިތުރުން، ފުލުހުންގެ އިންޓެލިޖެންސާއި، ރ. އަތޮޅުގެ ފުލުހުން ގުޅިގެން ހިންގި އޮޕަރޭޝަނެއްގައި 215 ކިލޯގެ ހެރޮއިން ވަނީ އަތުލައިގެންފައެވެ. އަދި އެ މައްސަލައާ ގުޅިގެން ރ. މަޑުއްވަރީން ދެ މީހަކު ވަނީ ފުލުހުންގެ ބެލުމުގެ ދަށަށް ގެންގޮސްފައެވެ.\nފުލުހުން ހިންގި އޮޕަރޭޝަނުގައި އަތުލައިގެން 215 ކިލޯގެ ހެރޮއިން / ފޮޓޯ: ސީޕީ ހަމީދު\n119 ކިލޯގެ މަސްތުވާތަކެތީގެ މައްސަލަ\nމަސްތުވާތަކެތި އެތެރެކޮށް އޭގެން ވިޔަފާރި ކުރާ ކަމަށް ފުލުހުންނަށް ލިބުނު މައުލޫމާތަކާ ގުޅިގެން، މާލޭ ސަރަހައްދުގައި ފުލުހުންގެ ޑްރަގް އެންފޯސްމަންޓް ޑިޕާޓްމަންޓާއި، ކައުންޓަ ނާކޮޓިކްސް އިންޓެލިޖެންސް ގުޅިގެން މިދިޔަ މަހުގެ 12 އިން 14 އަށް ހިންގި ހާއްސަ އޮޕަރޭޝަނެއްގައި 119 ކިލޯގެ މަސްތުވާތަކެއްޗާއެކު 52 އަހަރާއި، 25 އަހަރާއި، 29 އަހަރާއި، 31 އަހަރާއި، 26 އަހަރުގެ ދިވެހި ފަސް ފިރިހެނުން ވަނީ ހައްޔަރު ކޮށްފައެވެ. އޭގެ ތެރެއިނ ތިން މީހެއްގެ މައްޗަށް 15 ދުވަހުގެ ބަންދުގެ މުއްދަތެއް ކްރިމިނަލް ކޯޓުން ވަނީ ޖަހާފައެވެ.\n119 ކިލޯގެ މަސްތުވާތަކެއްޗާއެކު ފުލުހުން ހައްޔަރުކުރި5މީހުން/ ފޮޓޯ: ފޮލިސް\n100 ކިލޯގެ މަސްތުވާތަކެތީގެ މައްސަލަ\nހަމަ އެއާއެކު، މިދިޔަ އޮކްޓޯބަރުގެ މެދުތެރެއިން ފުލުހުންގެ ޑްރަގް އެންފޯސްމަންޓް ޑިޕާޓްމަންޓާއި އިންޓެލިޖެންސާއި، މެރިން ޕޮލިސް ގުޅިގެން ހިންގި ހާއްސަ އޮޕަރޭޝަނެއްގައި 100 ކިލޯގެ މަސްތުވާތަކެއްޗާއެކު، 10 މީހަކު ހައްޔަރު ކުރިއެވެ. ހެކި ނެތްކަމަށް ބުނެ، އޭގެ ތެރެއިން ދެ މީހަކު ފުރަތަމަ ކޮޅު ދޫކޮށްލާފައި ވާއިރު، އެ ދެ މީހުންނަކީ މި މައްސަލާގައި އެންމެ އިސްކޮށް އުޅުނު ދެ މީހުން ކަމަށްވެސް ފުލުހުން ވަނީ އޭރު ބުނެފައެވެ.\nހަމަ އެހެންމެ، ހެކި ނެތްކަމަށް ބުނެ، އެ މައްސަލާގައި ހައްޔަރުކުރި ހުރިހާ ދިވެހިން ދޫކޮށްލާފައި ވާއިރު، ޕީޖީން ވަނީ އެ މައްސަލާގައި ހައްޔަރު ކުރި ހުރިހާ ދިވެހިންނަށް ދައުވާކުރަން އަނެއްކާވެސް ފޮނުވާފައެވެ.\nފުލުހުން ހިންގި އޮޕަރޭޝަނުގައި އަތުލައިގެން 100 ކިލޯގެ ޑްރަގް / ފޮޓޯ: ސީޕީ ހަމީދު\nފަރުވާކުޑަ ކުރުމުގެ ސަބަބުން ކުށްވެރިން ދޫވެފައި\nވޭތުވެދިޔަ އަހަރުތަކުގައި މަސްތުވާތަކެތީގެ އެކި މައްސަލަތަކުގައި ހައްޔަރު ކޮށްފައިވާ މީހުން އެކި މަރުހަލާތަކުގައި ދޫކޮށްލާފައި ވާއިރު، ގިނަ މީހުން ދޫކޮށްލާފައި ވަނީ ހެކި ނެތިގެންނެވެ. އަދި ބައެއް މައްސަލަތަކުގައި އިޖުރާއީ މައްސަލަ ހުރެގެންވެސް ދޫކޮށްލާފައި ވެއެވެ.\nއޭގެ ތެރޭގައި 2019 ވަނަ އަހަރު އޭޕްރިލް ނިމުނުކޮޅު ގދ. އަތޮޅުގެ ފަޅުރަށަކުން ފެނުނު 149 ކިލޯގެ މަސްތުވާތަކެތީގެ މައްސަލާގައި ހައްޔަރުކުރި ފަސް މީހުންނަށް ކޮށްފައިވާ ދައުވާ ބޭރުކޮށްލާފައި ވާއިރު، މައްސަލަތައް ތަހުގީގުކުރާ ކަމާބެހޭ އިދާރާތަކުގެ ފަރުވާކުޑަ ކަމުގެ ސަބަބުންވެސް ބައެއް މީހުން ވަނީ ދޫވެފައެވެ.\nމިދިޔަ މަހު ފުލުހުންނާއި ހޯމް މިނިސްޓްރީ އާއި ކަރެކްޝަންސް ގުޅިގެން ބޭއްވި ޕްރެސް ބްރީފިން އެއްގައި ވާހަކަ ދައްކަވަމުން، ޕޮލިސް ކޮމިޝަނަރު މުހައްމަދު ހަމީދު ވިދާޅުވީ، މަސްތުވާތަކެތީގެ މައްސަލަތަކަކީ ފުލުހުން ވަރަށް ސީރިއަސް ކޮށް ބަލާ ކަންކަން ކަމަށާ ގަސްތުގައި އިޖުރާއަތާ ހިލާފަށް ނުވަތަ ގޯސްކޮށް ފުލުހުން އަމަލު ކުރާނެ ކަމަށް ގަބޫލު ނުކުރައްވާ ކަމަށާއި މަސްތުވާތަކެތި ފަދަ މައްސަލަތަކުގައި އިޖުރާއަތު ގޯސްވެގެން މީހުން ދޫވުމަކީ "އިއްތިފާގުން" ވާ ކަމެއް ކަމަށެވެ.\n8 އަހަރުގެ ކުޑަކުދިންވެސް މިހާރު މަސްތުވާތަކެތި ބޭނުން ކުރޭ\nމިދިޔަ ސެޕްޓެމްބަރު މަހު ބޭއްވި މަޖިލީހުގެ ޖަލްސާއެއްގައި ހެލްތު މިނިސްޓްރީން ވަނީ، އެންޑީއޭގެ އިދާރީ ހިންގުން އިސްލާހުކޮށް ފަރުވާގެ ނިޒާމް ހަރުދަނާ ކުރުމަށް ކުރަމުންދާ މަސައްކަތްތަކުގެ ޕްރެޒެންޓޭޝަނެއް ހުށަހަޅާފައެވެ.\nއެ ޕްރެޒެންޓޭޝަން ހެލްތު މިނިސްޓްރީން ހުށަހަޅަމުން ބުނީ، 2014 ވަނަ އަހަރުގެ ތަފާސްް ހިސާބުތަކުންް ދައްކާ ގޮތުން މަސްތުވާތަކެތި ބޭނުން ކުރަނީ 22 އަހަރާއި 37 އަހަރާއި ދެމެދުގެ މީހުން ކަމަށާއި، ނަމަވެސްް މިހާރު އުމުރުން އެންމެ 17 އަހަރުން ފެށިގެން 68 އަހަރާއި ދެމެދުގެ އުމުރުގެ މީހުން މަސްތުވާތަކެތި ބޭނުންކުރާ ކަމަށް މިއަހަރުގެ ތަފާސް ހިސާބުތަކުން ދައްކާ ކަމަށެވެ.\nއަދި މަސްތުވާތަކެތި ބޭނުންކުރާ މީހުންގެ ތެރޭގައި ކުޑަކުދިން ގިނަަކަން ފާހަގަކޮށް މަސްތުވާތަކެތި ބޭނުންކުރާ މީހުންގެ ތެރޭގައި އުމުރުން 15 އަހަރާ 17 އަހަރާ ދެމެދުގެ ކުދިން ތިބި ކަމަށާއި، ބައެއް ފަހަރު އުމުރުން އެންމެ 8 އަހަރުގެ ކުދިން ވެސް މަސްތުވާތަކެތި ބޭނުންކުރާ މައްސަލަތައްވެސް ފެންމަތިވެފައި އެބަހުރި ކަމަށް ހެލްތު މިނިސްޓްރީން ވަނީ ބުނެފައެވެ.\nއެންޑީއޭގައި ބައިވަރު މައްސަލަތައް\nމަސްތުވާތަކެއްޗަށް ދެވި ހިފާފައިވާ މީހުންނަށް ފަރުވާގެ ހިދުމަތް ދީ، މުޖުތަމައު އަށް އަލުން ނެރުމަށްޓަކައި އެންމެ ބޮޑު ރޯލެއް އަދާކުރަން ޖެހޭނީ ހެލްތު މިނިސްޓްރީގެ ދަށުން ހިންގާ ނެޝަނަލް ޑްރަގް އޭޖެންސީ (އެންޑީއޭ) އިންނެވެ. ނަމަވެސް، 2020 ގައި އެންޑީއޭގެ ހިންގުން ދަށްވެ، މައްސަލަތައް އިތުރުވުމުގެ ސަބަބުން، "ޗޭންޖް އެންޑީއޭ" ގެ ނަމުގައި މަޖިލީހަށް ޕެޓިޝަނެއް ވެއްދީ މިދިޔަ އަހަރުއެވެ.\nނޭޝަނަލް ޑްރަގް އެޖެންސީގެ ނަން ބޯޑު\nއެ ޕެޓިޝަން ދިރާސާ ކުރުމަށް ފަހު، މިދިޔަ ނޮވެމްބަރު މަހު މަޖިލީހުގެ ޕެޓިޝަން ކޮމިޓީން އެކުލަވާލި ރިޕޯޓާ ގުޅޭގޮތުން މައުލޫމާތު ދެއްވަމުން، އެ ކޮމިޓީގެ މުގައްރިރު އަދި މުލަކު ދާއިރާގެ މެންބަރު އިބްރާހީމް ނަސީރު ވިދާޅުވީ، މަސްތުވާތަކެއްޗަށް ދެވިހިފާފައި ތިބި ޒުވާނުންގެ ހާލަތާއި، އެމީހުންނަށް ފަރުވާދޭން ހުރި މަރުކަޒުތަކުގެ ހާލަތު ގޯސް ކަމަށާއި، އެގޮތުން ސެންޓަރުތަކަށް ޒިޔާރަތްކުރާ ފަރާތްތައް ބޯލާނެ ފެންފުޅިއެއް ނެތުން ފަދަ ވާހަކަ އަޑުއިވޭއިރު، މިކަން ހިންގަން ތިބި ބައެއް ފަރާތްތަކުގެ އިހުމާލު އޮތްކަން ފާހަގަކުރެވޭ ކަމަށެވެ.\nއެއާއެކު، އެންޑީއޭގެ މައްސަލަތައް ހައްލުކުރުމަށް ހުށަހެޅި ހުށަހެޅުންތަކާ އެކު، މަޖިލީހުން ވަނީ ޕެޓިޝަން ކޮމިޓީން އެކުލަވާލި ރިޕޯޓު ފާސްކޮށްފައެވެ. އެ ރިޕޯޓުގައި، އެންޑީއޭ އަށް މިހާރު ދިމާވާ މައިގަނޑު މައްސަލަތަކާއި އެ ތަނުގެ ހިންގުމާއި ފަރުވާގެ ނިޒާމު އަދި ރާއްޖެ އަށް މަސްތުވާތަކެތި އެތެރެކުރުން ހުއްޓުވުމާ ގުޅޭ ކަންކަމަށް ވަނީ އަލިއަޅުވާލާފައެވެ.\nމަސްތުވާތަކެތީގެ މައްސަލަ ހައްލުކުރުމަށް ސަރުކާރުންވެސް މަސައްކަތް ކުރޭ\nމިދިޔަ އަހަރު ލ. ގަމަށް ވަޑައިގެން ދެއްކެވި ވާހަކަފުޅެއްގައި ރައީސް އިބްރާހީމް މުހައްމަދު ސޯލިހު ވަނީ، މަސްތުވާތަކެތީގެ މައްސަލަ ހައްލުކުރުމަށްޓަކައި ސަރުކާރުން ގިނަ ކަންތައްތަކެއް ރާވާފައިވާ ކަމަށް ވިދާޅުވެފައެވެ. އެގޮތުން، ޖަލުގައި މަސްތުވާތަކެތީގެ ނެޓްވޯކްތައް އޮޕަރޭޓް ކުރުން ހުއްޓުވުމަށް ކުޑަކުދިންނަށް ޑްރަގް ރިހިބިލިޓޭޝަން ސެންޓަރެއް ގާއިމް ކުރުމަށް ނިންމާފައިވާ ކަމަށް އޭރު ރައީސް ކުރިން ވިދާޅުވިއެވެ.\nހަމަ އެއާއެކު، މަސްތުވާތަކެތީގެ މައްސަލަ ހައްލުކުރުމުގެ ގޮތުން، ރައީސް އިސްވެ ހުންނަވައި ޓާސްކްފޯހެއް އެކުލަވާލައްވައި، އެކަމުގެ މަސައްކަތްވެސް މީގެ މަހެއްހާ ދުވަސް ކުރިން ފައްޓަވާފައިވާ ކަމަށް، ޕޮލިސް ކޮމިޝަނަރު މުހައްމަދު ހަމީދު ވަނީ ވިދާޅުވެފައެވެ. އެ ނޭވާގައި ވާހަކަ ދައްކަވަމުން، ހޯމް މިނިސްޓަރު އިމްރާން އަބްދުﷲ ވިދާޅުވީ، އަލަށް ހެދި ޓާސްކް ފޯހުން ކުރަމުން އަންނަ މަސައްކަތުގެ ނަތީޖާ މި އަހަރުގެ ފުރަތަމަ ކުއާޓާގައި ފެންނަން ފަށާނެ ކަމަށެވެ.\nއަދި މި އަހަރު މަސްތުވާތަކެތީގެ މައްސަލަތައް ހައްލުކުރުމަށް ބޮޑެތި ކަންތައްތައް ރާވާފައި އެބަހުރި ކަމަށްވެސް ސަރުކާރުން ބުނެއެވެ.\nހޯމް މިނިސްޓްރީ ރިޕޯޓް ކްރިމިނަލް ކޯޓް އިބްރާހިމް މުހައްމަދު ސޯލިހް އިމްރާން އަބްދުﷲ މަސްތުވާތަކެތި މުހައްމަދު ހަމީދު (ސީޕީ) ޑްރަގް ޕީޖީ ޕީޖީ ޝަމީމް ޕޮލިސް\nމަސްތުވާ ތަކެތި ހުންޓުވަންށޭ ކުންމަދު ކުރަންށޭ އިންޑިޔާ ސިފައިން ބައިތިއްބާފަ އެވަނީ ދޭހަވަނީ އެތެރެ ކުރަން ފަސޭހަޔަކަން ބައިތިއްބާފަ ތިބި ބައެއްކަން ހައްތާވަނީ ގިނަ ކުޑައެއް ބޮޑެއް މަތީމަގާމުތަކުގާ ތިބޭމީހުން ބައިވެރިވަންޏާ ހާމަވެސް ނުކުޜާނެ މީ ދީނަށް އިސްކަން ނުދޭ ސުންޕާ ސަރުކާރެން އިސްލާހު ކުރުމަންޓަކާވެސް ކީއްތަވާނީ ކެބިނެޓާއެކު އިސްތިއުފާދޭން\nޖަލުން ފޯނު ކުރުން ހުއްޓުވާށޭ.. ކިހާދެރަކަމެއް.. އެވަރު ކޮށްބަލަ.. މަސްތުވާތަކެތީގެ ޤާނޫނުގައި ހުރި ލޫޕްހޯލްސް ކުޑަކޮށް ބަލަ.. ޕީޖީ އޮފީހުން ބަލަނީ ދަޢުވާ ނުކޮށްވާނެ ގޮތަކަށް އަބަދުވެސް ފަރުވާ ފަރުވާ އެހާދޯހަޅި.. މަސްތުވާތަކެތި ބޭނުން ނުކޮށް މުއާމަލާތްކުރާ މީހާ ކޯޓަށް ކޭސް ފޮނުވީމަ ޕީޖީ ތުޙުމަތުކުރެވޭ މީހާއަށް އިންޑައިރެކްޓްލީ މިކިޔައިދެނީ ބޯމީހަކަށް ވީމަ އަދަބު ނުލިބޭނޭ.. ފަރުވާއަށޭ ދާނީ.. މިހެން ކަންކުރާހާ ހިނދަކު އުފުލައިދޭ މީހުން ކުދިން މަދެއް ނުވާނެ..


Fihaara Akun Bodu Vakkameh, 75,000Rf. Ge Mudhaa Vagah Negi! - Vaguthu\nފިހާރައަކުން ބޮޑު ވައްކަމެއް، 75،0000ރ. ގެ މުދާ ވަގަށް ނެގި!\nބިޒް ފިހާރަ އިން ވަގަށް ނެގި ބައެއް ސާމާނު.\nމާލޭގައި ހުންނަ ބިޒް މޮބައިލް ފިހާރަ ފަޅާލައި އެތަނުން 75،000ރ. ގެ މުދާ ވަގަށް ނެގި ދެ މީހަކު ފުލުހުން ހައްޔަރުކޮށްފިއެވެ.\nފުލުހުން ބުނީ މިދިޔަ މަހުގެ 23 ވަނަ ދުވަހާއި 30 ވަނަ ދުވަހު ބިޒް މޮބައިލް ފިހާރައިން ވައްކަން ކުރި މައްސަލައެއް ފުލުހުންނަށް ހުށަހަޅާފައިވާ ކަމަށެވެ. އަދި މިހާތަނަށް 62،000ރ. ގެ ތަކެތި ހޯދައި ވެރިފަރާތާ ހަވާލުކޮށްފައިވާ އިރު، ބާކީ ވަގަށް ނެގި އެއްޗެހި ހޯދުމުގެ މަސައްކަތް ކުރަމުންދާ ކަމަށް ފުލުހުން ބުންޏެވެ.\nފުލުހުން ބުނި ގޮތުގައި މި މައްސަލައިގައި ހައްޔަރު ކުރީ 36 އަހަރުގެ މީހަކާއި 39 އަހަރުގެ މީހެކެވެ. މި މީހުން އެ ތަނުން ވައްކަންކުރި ކަމަށް އެއްބަސް ވެފައިވާ ކަމަށް ފުލުހުން ބުންޏެވެ.\nފުލުހުން ބުނީ މި ދެ މީހުންގެ ތެރެއިން 39 އަހަރުގެ ފިރިހެން މީހަކީ މޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުން ފަރުވާގެ ޕްރޮގްރާމް ފުރިހަމަ ކުރަން ދޫކޮށްލާފައިވާ މީހެއް ކަމަށާއި އެހެންވެ، މިހާރު އޭނާ ކަރެކްޝަންސްއާ ހަވާލު ކޮށްފައިވާ ކަމަށެވެ.\nބިޒް މޮބައިލް ފިހާރައިން ބަޔަކު ވައްކަން ކުރިއިރު، އެޕޯލޯ ހޯލްޑިންގްސްގެ އޮފީސް ވެސް މިދިޔަ އާދިއްތަ ދުވަހުގެ ރޭ ފަޅާލައި، 1.7 މިލިއަނަށް ވުރެ ގިނަ ރުފިޔާ ވަނީ ވަގަށް ނަގައިފައެވެ. އެ މައްސަލައިގައި އަދި މީހަކު ހައްޔަރެއް ނުކުރެއެވެ.\nބިދޭސީ މީހާގެ މަރާ ގުޅިގެން ހައްޔަރު ކުރި މީހާގެ ބަންދަށް 15 ދުވަސް


Kureege deputy AG Usham Villimale dhaairaa ah vaadha kuranee | Mihaaru\nއުޝާމްގެ ކެމްޕެއިން ލޯންޗް ކުރަން މިއަދު ހަވީރު ބޭއްވި ރަސްމިއްޔާތުގައި އޭނާ ވާހަކަ ދައްކަވަނީ: އޭނާ މަޖިލީހަށް ވާދަ ކުރައްވަނީ އަމިއްލަ ގޮތުން.---ފޮޓޯ/ހުސައިން ވަހީދު/މިހާރު\nކުރީގެ ޑެޕިއުޓީ އޭޖީ އުޝާމް ވިލިމާލޭ ދާއިރާއަށް ވާދަކުރައްވަނީ\n08 ފެބުރުއަރީ 2019 - 19:47 35 comments\nއަންނަ އޭޕްރީލް މަހު ބާއްވާ މަޖިލިސް އިންތިޚާބުގައި، އުޝާމް ނިސްބަތްވާ ވިލިމާލޭ ދާއިރާއަށް އޭނާ ވާދަ ކުރައްވަނީ އަމިއްލަ ގޮތުންނެވެ. އުޝާމްގެ ކެމްޕެއިން މިއަދު ހަވީރު ވަނީ ވިލިމާލޭގައި ރަސްމީކޮށް ލޯންޗްކޮށްފަ އެވެ.\nއުޝާމަކީ ކުރީގެ ޑިފެންސް މިނިސްޓަރު އަދި ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ޕޮލިޓިކަލް އެޑްވައިޒަރު މުހައްމަދު ނާޒިމަށް ބޮޑުބޭބެ ވިދާޅުވާ ބޭފުޅެކެވެ. އުޝާމް ވިލިމާލެ ދާއިރާ އަށް ވާދަކުރައްވާއިރު، ޖުމްހޫރީ ޕާޓީގެ ޓިކެޓުގައި ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ވެސް އެ ދާއިރާ އަށް މި ފަހަރުގެ އާންމު އިންތިޚާބުގައި ނުކުންނަވަ އެވެ. އުޝާމްގެ ބޮޑުބޭބެ ނާޒިމް ވަނީ ޑރ. ޖަމީލަށް ތާއީދު ކުރައްވައިފަ އެވެ. އެހެންވެ، ޑރ. ޖަމީލާއި އުޝާމްގެ ވާދަވެރިކަން މި އިންތިޚާބުގައި ބޮޑުވާނެ ކަމަށް ބެލެވެ އެވެ.\nކެމްޕެއިން ރަސްމީކޮށް ފެށުމުގެ ހަފުލާގައި އުޝާމް ވިދާޅުވީ، އޭނާ އަމިއްލަ ގޮތުން މަޖިލީހަށް ވާދަ ކުރަން ނިންމެވީ ސިޔާސީ މަސްރަހު މިހާރު އޮތްގޮތުން ޕާޓީއެއްގެ މެމްބަރެއްގެ ގޮތުގައި ހުރެ ރައްޔިތުންގެ ހައްގުގައި މަސައްކަތް ކުރެވޭނެ ކަމަށް ގަބޫލު ނުކުރެއްވޭތީ ކަމަށެވެ. އެކަން، ވޭތުވެދިޔަ 10 އަހަރުގެ ތަޖުރިބާގައި، ވިލިމާލެ ދާއިރާ އާއި ރާއްޖޭގެ ގިނަ ރައްޔިތުން ވެސް މިހާރު ގަބޫލުކުރާ ކަމަށް އުޝާމް ވިދާޅުވި އެވެ.\n"ޕާޓީއެއްގެ މެމްބަރެއް ވިއްޔާ އަބަދުވެސް މި މަސައްކަތް ކުރަނީ ޕާޓީގެ ފިކުރާ އެއްގޮތަށް. ޕާޓީގެ އެޖެންޑާ ކުރިއަރުވަން އެ މެމްބަރުން ބޭނުންވާނީ. ރައްޔިތުންގެ ހައްގުގައި އެއްވެސް ކަމެއް ކުރާކަށް ފުރުސަތެއް އޮތް ކަމަށް ނުދެކެން. އެކަން ގިނަ ރައްޔިތުން ވެސް މިހާރު ގަބޫލު ކުރޭ." އުޝާމް ވިދާޅުވި އެވެ.\nއުޝާމާ އެކު، މިއަދު މީހަކު ސެލްފީއެއް ނަގަނީ.---ފޮޓޯ: ހުސައިން ވަހީދު/މިހާރު\nވިލިމާލެއަކީ މާލޭގެ އަވަށެއް ކަމަށް ވިޔަސް، އެ ދާއިރާއަށް ދިމާވެފައި ހުރި ބޮޑެތި ގޮންޖެހުންތައް ވަރަށް ގާތުން ފެނިވަޑައިގެންފައިވާ ކަމަށާއި އެކަންކަމާ ގުޅިގެން އެ ދާއިރާގެ ހައްގުގައި މަޖިލީހުގައި އަޑު އުފުލަން ބޭނުންވާ ކަމަށް އުޝާމް ވިދާޅުވި އެވެ.\nވިލިމާލެ އަށް ދެން ވާދަކުރައްވަނީ ޖުމްހޫރީ ޕާޓީގެ ފަރާތުން ކުރީގެ ނައިބު ރައީސް ޑރ. ޖަމީލްގެ އިތުރުން އެމްޑީޕީން ޔާމީން އަހުމަދު އަދި ޕީޕީއެމްގެ ފަރާތުން މޯލްޑިވްސް ޕޯޓްސް ލިމިޓެޑް (އެމްޕީއެލް) ގެ ކުރީގެ ސީއީއޯ އަބްދުއްރައްޒާގް ހަލީމެވެ.\nޑެޕިއުޓީ އެޓާނީ ޖެނެރަލްގެ މަގާމުގައި 2013 ވަނަ އަހަރުން ފެށިގެން ހުންނެވުމަށް ފަހު އޭނާ އެ މަގާމުން އިސްތިއުފާ ދެއްވީ މިދިޔަ ޖެނުއަރީ މަހު އެވެ. އޭނާ އެ މަގާމުން އިސްތިއުފާ ދެއްވީ ރައީސް އޮފީހުން އެންގުމުންނެވެ.\nޑެޕިއުޓީ އެޓާނީ ޖެނެރަލްގެ މަގާމަށް އައްޔަން ކުރެއްވުމުގެ ކުރިން އުޝާމް ހުންނެވީ އޭޖީ އޮފީހުގެ ޑެޕިއުޓީ ސޮލިސިޓާ ޖެނެރަލްގެ މަގާމުގަ އެވެ.


Mirey 12:00 in feshigen Ooredoo in aa Iphone thakah pre-order kureveyne | Mihaaru\nމިރޭ 12:00ން ފެށިގެން އުރީދޫން އާ އައިފޯންތަކަށް ޕްރީއޯޑާ ކުރެވޭނެ\nއައިފޯން 13 ޕްރޯ މެކްސް--\n07 އޮކްޓޯބަރ 2021 - 20:55\nމިރޭ ދަންވަރު 12:00 އިން ފެށިގެން އެޕަލްގެ އެންމެ ފަހުގެ އައިފޯން 13 ސީރީޒް ޕްރީއޯޑާ ކުރުމުގެ ފުރުސަތު އުރީދޫން ހުޅުވާލާނެ އެވެ.\nއެ ކުންފުނިން ބުނިގޮތުގައި އައިފޯން 13 އާއި އައިފޯން 13 ޕްރޯ އާއި ޕްރޯ މެކްސް އަދި މިނީ އެ ކުންފުނި މެދުވެރިކޮށް ޕްރީއޯޑާ ކުރެވޭނެ އެވެ. މި ފޯނުތައް ޕްރިއޯޑަރަށް ހުޅުވާލާނީ އުރީދޫގެ އީ ކޮމާސް ޕްލެޓްފޯމް، މޫލީންނެވެ.\nމިދިޔަ މަހު ދުނިޔޭގެ ބާޒާރަށް ނެރުނު މި ފޯނުތަކަކީ އުރީދޫގެ 5ޖީ ހިދުމަތް ލިބޭ ފޯނުތަކެކެވެ.\nއާ ސީރީޒްގައި އައިފޯން 13 ޕްރޯ އާއި ޕްރޯ މެކްސް ވެސް ތަފާތެވެ. އައިފޯން ޕްރޯގައި އޭ15 ބަޔޮނިކް ޗިޕް ހިމަނައި މުޅިން އާ ތިން ކެމެރާ ވަނީ ހިމަނައިފަ އެވެ. އަދި ޑިސްޕްލޭ ވެސް ވަނީ 120 ހާޓްޒް އަށް މަތިކޮށްފަ އެވެ.\nއައިފޯނުގެ ކުރީގެ ސީރީޒްތަކާ އަޅާ ބަލާއިރު މި ސީރީޒްގެ ޕްރޯ އާއޮ ޕްރޯ މެކްސްގެ ކެމެރާގެ ކޮލިޓީ ވަނީ ވަރަށް ބޮޑަށް ރަނގަޅު ކޮށްފަ އެވެ. ކެމެރާތަކަށް ގެނައި ބަދަލުގައި ސިނެމަޓިކް ވީޑިއޯ ނެގުމާއި މެކްރޯ ފޮޓޯ ނެގުމަށް ވެސް ހާއްސަވާނެ އެވެ.\nއައިފޯން 13 އާއި މިނީގައި ވަނީ ކުރީގެ ފޯނުތަކާ އަޅާބަލާއިރު ޕަފޯމަންސް ވަރުގަދަކޮށްފަ އެވެ. އެގޮތުން، ފޮޓޯ އާއި ވީޑިއޯގެ ފެންވަރު ވަނީ ވަރަށް ބޮޑަށް މަތިކޮށްފަ އެވެ. އަދި މި ފޯނުތަކުގެ ނޮޗް ވެސް ވަނީ ކުޑަކޮށްފަ އެވެ.\nއުރީދޫ މެދުވެރިކޮށް މި ފޯނުތަކަށް ޕްރީއޯޑާ ކުރަން ބޭނުންވާ ކަސްޓަމަރުންނަށް https://moolee.mv މެދުވެރިކޮށް ޕްރީއޯޑާ ކުރެވޭނެ އެވެ.\nއަތްމަތި ދަތިކުދިން މިފަހަރު ފެންނާނެ.


އަލްފާޟިލާ ނަފީސާ އަބޫބަކުރު - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nޓީޗަރ (ޕްރައިމަރީ)، ނ. އަތޮޅު ތަޢުލީމީ މަރުކަޒު\nއަލްފާޟިލާ ނަފީސާ އަބޫބަކުރު\nއިވްނިންގ ފްލާވަރ ނ. ވެލިދޫ\nނަފީސާ އަބޫބަކުރު، ޓީޗިންގ ދާއިރާގައި ޚިދުމަތް ކުރައްވަމުން ގެންދަވާތާ މިހާރު 35 އަހަރަށްވުރެ ގިނަ ދުވަސް ވެއްޖެއެވެ. ފުރަތަމަ އަދާކުރެއްވީ، ރާއްޖެތެރޭގެ ޕްރައިމަރީ ޓީޗަރެއްގެ ވަޒީފާއެވެ. 1 ޖަނަވަރީ 1986 ގައި އޭރު ޚިދުމަތް ކުރައްވަން ފެށްޓެވީ، ނ.އަތޮޅު ތަޢުލީމީ މަރުކަޒުގައެވެ.\nނަފީސާ އަބޫބަކުރަކީ، 1986 ވަނަ އަހަރުން ފެށިގެން ކޮންމެ އަހަރަކުވެސް ކްލާސް ޓީޗަރުކަމާއި، ކްލަބުތަކާއި ހައުސްތަކުގެ އިންޗާޖްކަން ކުރައްވައިފައިވާ އަދި ސްކޫލްގެ ދަރިވަރުންނަށް ހިންގާ އިތުރު ހަރަކާތްތަކުގައި އިސްކޮށް މަސައްކަތް ކުރައްވައިފައިވާ ބޭފުޅެކެވެ. ހަމައެއާއެކު، ޚިދުމަތުގެ މި ދިގު މުއްދަތުގައި، ސަލާމެއް، ޗުއްޓީއެއް ނުނަންގަވައި، ގިނަ އަހަރުތަކެއްގައި ސްކޫލަށް ހާޒިރުވެވަޑައިގެންފައިވާ ބޭފުޅެއްވެސް މެއެވެ. މިކަން ފާހަގަކުރުމުގެ ގޮތުން، އެފަދަ މުވައްޒަފުންނަށް ނ.އަތޮޅު ތަޢުލީމީ މަރުކަޒުން ދެއްވާ ހާޒިރީ އެވޯޑް (100 ޕަސެންޓް)، ގިނަ އަހަރުތަކެއްގައި ނަފީސާ ހާސިލު ކުރައްވައިފައި ވެއެވެ.\nނ.އަތޮޅު ތަޢުލީމީ މަރުކަޒުން ދަރިވަރުންނަށް ފޯރުކޮށްދޭ ތަޢުލީމުގެ ފެންވަރު ރަނގަޅުކޮށް، ތަޢުލީމީ ފަންނީ ޤާބިލުކަން އިތުރުކުރުމަށްޓަކައި ގިނަގުނަ މަސައްކަތްތަކެއް ނަފީސާ ވަނީ ކުރައްވައިފައެވެ. ނަފީސާ އަބޫބަކުރު ވަނީ ޚިދުމަތުގައި ދެމިހުންނަވައިގެން، މި ރޮނގުން މަތީ ތަޢުލީމުވެސް ހާސިލު ކުރައްވައިފައެވެ. އެގޮތުން، ޓީޗިންގގެ ރޮނގުން ޑިޕްލޮމާ ހާސިލު ކުރެއްވުމަށްފަހު، މިހާރުވަނީ ބެޗްލަރސް ޑިގްރީވެސް ހާސިލު ކުރައްވައިފައެވެ. ހަމައެއާއެކު، ކިޔަވައިދިނުމާ ގުޅޭ ތަފާތު އެކިއެކި ތަމްރީނު ޕްރޮގްރާމްތައްވެސް ވަނީ ފުރިހަމަކުރައްވައިފައެވެ.\nނ.އަތޮޅު ތަޢުލީމީ މަރުކަޒުގެ ޅަފަތުގެ ދުވަސްވަރުގައި އުނގަންނައިދިނުމަށް ދަތި އުނދަގޫ ކަންތައްތަކެއް ހުރިއިރުވެސް، ސްކޫލް ފަޚުރުވެރިވާ ކާމިޔާބީތަކެއް، ސްކޫލްގެ ދަރިވަރުންނަށް ހާސިލުކޮށްދެއްވުމަށްޓަކައި ނަފީސާ އަބޫބަކުރު ޒިންމާދާރުކަމާއެކު ކުރެއްވި މަސައްކަތްތައް ފާހަގަކޮށްލަން ޖެހެއެވެ. މަރުކަޒުގެ ޅަފަތުގެ ދައުރުގައި އުފެއްދި ޚާއްޞަ ކްލާސްތަކުގައި ތިބި ލިޔަންކިޔަން ނުދަންނަ ދަރިވަރުންނަށް ލިޔަންކިޔަން ދަސްކޮށްދިނުމުގެ އިތުރުން، ދަރިވަރުން އަދަބީ ރޮނގުންނާއި، އިޖުތިމާޢީ ރޮނގުން ކުރިއަށް ގެންދެވުމަށްވެސް ވަނީ ގިނަ މަސައްކަތްތަކެއް ކޮށްދެއްވައިފައެވެ. ވަކިން ޚާއްޞަކޮށް، ޚާއްޞަ އެހީތެރިކަމަށް ބޭނުންވާ ދަރިވަރުންނާއެކު ރަސްމީ ކްލާސްތަކުގައި ނަފީސާ ކިޔަވައިދެއްވައިފައިވާކަން ފާހަގަކޮށްލެވެއެވެ. އަދި ރަށުގައި ބޮޑެތި މީހުންނަށް ހިންގި އަސާސީ ތަޢުލީމުގެ ކްލާސްތަކުގައި، އެއްވެސް އުޖޫރައެއްނެތި ނަފީސާ ވަނީ ކިޔަވައިދެއްވައިފައެވެ.


Hydro futsal cup 2019 ge gurulun baavvaifi\n” ހައިޑްރޯ ފުޓްސަލް ކަޕް 2019″ ގެ ގުރުލުން ބާއްވައިފި\nލިޔުނީ: އަލްމާ އަލީ/ އާމިނަތު ޒީނާ\nއައްޑޫސިޓީގެ ފޭދޫ ޖަމިއްޔާއެއް ކަމަށްވާ ފްރެންޑްސް ކުލަބް އިން ބައްވާ "ހައިޑްރޯ ފުޓްސަލް ކަޕް 2019" ގެ ގުރުލުން ރޭ އީކުއޭޓަރ ވިލެޖް ގެ ކޮންފެރެންސް ހޯލުގައި ބާއްވައިފިއެވެ. މިމުބާރާތުގައި ބައިވެރިވެފައިވަނީ ފްރެންޑްސް ކުލަބުގެ ފަރާތުން ދައުވަތު ދީފައިވާ ޓީމުތަކެވެ. ޖުމްލަ 10 ޓީމު ބައިވެރިވި މި މުބާރާތުގެ މަގުސަދަކީ އައްޑޫސިޓީގެ ފުޓްސަލް ކުރިއަރުވައި، ފުޓުސަލްގެ ރޫހު އާލާކޮށް ދިރުވުމެވެ.\nމިމުބާރާތާއި ބެހޭ ގޮތުން އިތުރަށް ވާހަކަ ދައްކަމުން ޖަމިއްޔާގެ ރައީސް އަތުފާން ވިދާޅުވީ، މި މުބާރާތް ކުރިޔަށްދާނީ 23-10 އެޕްރީލް 2019 އަށް ކަމަށާއި މުބާރާތުގައި ކުޅޭވޭނީ ހަމައެކަނި އައްޑޫސިޓީ އަށް ނިސްބަތްވާ ކުޅުންތެރިންނަށް ކަމަށެވެ. އަދި މުބާރާތުގެ މެޗު ކުޅެވޭނީ ފޭދޫ ފުޓްސަލް ދަނޑުގައި ރޭގަނޑު ގަޑީގައި ކަމަށާއި ކޮންމެ ރެޔަކު ދެ މެޗު ކުޅެވޭނެ ކަމަށެވެ.\nހައިޑްރޯ ފުޓްސަލް ކަޕް 2019 ގައި ޗެމްފިއަން ޓީމަށް -/20،000 އަދި ދެވަނައަށްދާ ޓީމަށް -/8000 ރުފިޔާގެ ފައިސާގެ އިނާމު ކަނޑައަޅާފައިވެއެވެ. މުބާރާތުގެ އެހެނިހެން މަޤާމް ތަކަށް ހޮވޭ ކުޅުންތެރިންނަށް ތައްޓާއި ސެޓްފިކެޓް ދެވޭނެ ކަމަށް އަތުފާން ވިދާޅުވިއެވެ.\nމުބާރާތުގެ ރެފްރީކަން ކުރައްވާނީ އެފް.އޭމް ގެ ރެފްރީންނާއި ރާއްޖެއިން ބޭރުގެ ރެފްރީންނެވެ.\nރޭ ބޭއްވި ގުރުލުމުގެ ރަސްމިއްޔާތުގައި ވަނީ ޓީމު ތަކަށް ޖާރޒީ ހަވާލުކޮށްފައެވެ. ހައިޑްރޯ ފުޓްސެލް ކަޕް 2019 ގައިި ބައިވެރިވި ޓީމްތަކަށް ޖާރޒީ ޙަވާލު ކޮށް ދެއްވީ މުބާރާތުގެ ސްޕޮންސަރ ، ކަމަށްވާ ހައިޑްރޯ މޯލްޑިވްސްގެ ފަރާތުން ޢަލީ ނަޞީރާއި ފާތިމަތު ދިޔާނާ އެވެ.\nމިމުބާރާތުގައި ރާއްޖޭގެ ފުރަތަމަ ޑިވިޝަނަށް ކުޅުނު އަދި ކުޅެމުންދާ އައްޑޫގެ މަޝްހޫރު ކުޅުންތެރިން ފެނިގެންދާނެއެވެ. އޭގެ ތެރޭގައި އިބްރާހިމް މަޙުދީ (ފޭދޫ އިއްބެ)،ޢަބުދުﷲ ޙަނީފް (ބެންޖޯ)،އަހްމަދު ސަޢީދު(އައްމަޓީ) އަދި ޢަލީ ނާފިއު (ކަޅޭ) ހިމެނެއެވެ.\nއޭ.އޯ ނިއުސް އަކީ މި މުބާރާތުގެ މީޑިއާ ޕާރޓްނަރެވެ.\nހައިޑްރޯ ފުޓްސަލް ކަޕް\nފޭދޫ ފްރެންޑްސް ކްލަބުގެ “ހައިޑްރޯ ފުޓްސެލް ކަޕް” ގައި 10 ޓީމް ބައިވެރިވެއްޖެ


އައި.ޓީ ސެކިއުރިޓީ ކޮންސަލްޓަންޓް - އީ.އެކްސް 1 އަށް ކުރިން ކޮށްފައިވާ ނަންބަރު: IUL)38-AB/38/2020/15)އިޢުލާނާ ގުޅިގެން އެކަށީގެންވާ ޢަދަދަށް ޝަރުޠުހަމަވާ މީހުން ކުރިމަތިލާފައި ނުވާތީ، އަލުން އިޢުލާނު ކުރީމެވެ.\nއިޢުލާން ކުރެވިފައިވާ މަޤާމާއި އެއް ފެންވަރެއްގެ މަޤާމެއްގައި ދައުލަތުގެ މުޢައްސަސާއެއްގައި މަސައްކަތްކޮށް 01 އަހަރު ދުވަހުގެ ތަޖުރިބާ ލިބިފައިވުން.ނުވަތަ،\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ3ފެބްރުވަރީ 2021 ވާ ބުދަ ދުވަހުގެ 14:00ގެ ކުރިން ވަޒީފާއަށް އެދޭ ފޯމާއި ލިޔުންތައް މިކޮމިޝަނުގެ އީމެއިލް އެޑްރެސް [email protected] މެދުވެރިކޮށް ބަލައި ގަނެވޭނެއެވެ.\nމިކޮމިޝަނުގެ ނަންބަރު (IUL)38-AB/38/2021/15 (10 ޖަނަވަރީ 2021) އިޢުލާނާ ގުޅިގެން ސެކިއުރިޓީ ކޮންސަލްޓަންޓުގެ މަޤާމަށް ކުރިމަތިލުމަށް ލިޔެކިޔުންތައް ހުށަހަޅާފައިވާ ފަރާތްތަކުން އަލުން ކުރިމަތިލުމަށް ފޯމާއި ލިޔެކިޔުންތައް ހުށަހަޅުއްވާކަށް ނުޖެހޭނެއެވެ.\nވަޒީފާއަށް އެދި ހުށަހަޅާ ފޯމު މި ކޮމިޝަނުގެ ރިސެޕްޝަނުން ލިބެން ހުންނާނެއެވެ. އަދި މިކޮމިޝަނުގެ ވެބްސައިޓް www.elections.gov.mv އިން ޑައުންލޯޑް ކުރެވޭނެއެވެ.\nޝަރުޠު ފުރިހަމަވާ ފަރާތްތަކުން ކަމާގުޅޭ ދާއިރާއިން ހޯދާފައިވާ މަތީ ސެޓުފިކެޓުތަކަށް، މާކުސް ދެވޭނީ ތަޢުލީމަށް މާކުސް ދިނުމަށް ކަނޑައަޅާފައިވާ ގޮތުގެމަތީންނެވެ.\nއިލެކްޝަން ކޮމިޝަންގެ ވަޒީފާއަށް އެދި ހުށަހަޅާ ފޯމު